text:
Ssaabalabirizi alabudde ku bagenda ku kyeyo mu Buwalabu
Ssaabalabirizi w'ekkanisa ya Yuganda, His Grace, Stanely Ntagali alabudde abavubuka ba Yuganda okukomya okudduka mu ggwanga nga beeyuna amawanga ga Buwalabu okukolayo emirimu gyebasuubira okubaako omusaala omusava wabula nga ate n'emirimi gyebagenda okukola tebagyekakasa oluusi ekibaviirako okubonaabonera mu mawanga ago.
Ssaabalabirizi asinzidde Mulago mu Kampala ku kkanisa eyabbulwamu Omutukuvu Lukka gy'abadde ku mirimu gy'obuweereza n'ategeeza nti Bannayuganda bangi bafiiridde mu mawanga ago nga abamu battiddwa ate abalala nebawalirizibwa okwetta bokka na bokka olw'embeera zebayitamu kino nekiviirako abantu baabwe okusigala mu nnaku etagambika.
Agamba nti Gavumenti kigigwanidde okwagizisa abavubuka okwetandikirawo emirimu mu kifo ky'okunoonya emirimu mu mawanga ag'ebunaayira


c: text/html

text:
EBYAFAAYO
Ndi Mumalirivu Okuba Omusirikale wa Kristo
Nnawanika mpolampola akatambaala akeeru ng’amasasi gavuga ku buli luuyi. Abasirikale abaali bakuba amasasi ago bampita nveeyo gye nnali nneekwese. Nnavaayo mpolampola ne ŋŋenda we baali nga simanyi obanga bananzita oba banandeka. Nnatuuka ntya okubeera mu mbeera eyo?
NNAZAALIBWA mu 1926 ku kyalo ekiyitibwa Karítsa eky’omu Buyonaani. Baatuzaala abaana munaana era nze nnali omwana ow’omusanvu. Bazadde baffe baali bakozi nnyo.
Mu 1925, John Papparizos, omuweereza wa Yakuwa eyali omunyiikivu ennyo era eyali ayogerayogera ennyo, yabuulira bazadde bange ku bubaka obuli mu Bayibuli. Olw’okuba bazadde bange baakwatibwa olw’engeri John gye yali annyonnyolamu Ebyawandiikibwa, baatandika okugendanga mu nkuŋŋaana z’Abayizi ba Bayibuli, kati abayitibwa Abajulirwa ba Yakuwa. Maama wange yalina okukkiriza okunywevu era wadde nga yali tamanyi kusoma, yakozesanga buli kakisa ke yafunanga okubuulirako abalala. Eky’ennaku, taata wange yatunuuliranga nnyo obutali butuukirivu bw’abalala era ekyavaamu yalekera awo okugenda mu nkuŋŋaana.
Nze ne bagamba bange twali twagala nnyo Bayibuli naye bwe twavubuka amasanyu g’omu buvubuka ne gatuwugula. Mu 1939, Ssematalo II bwe yali agenda mu maaso mu Bulaaya, waliwo ekintu ekyaliwo ku kyalo kyaffe ekyatukwatako ennyo. Muliraanwa waffe Nicolas Psarras, omwana wa taata waffe omuto, eyali yaakabatizibwa yayitibwa okugenda okuyingira eggye lya Buyonaani. Nicolas, mu kiseera ekyo eyalina emyaka 20, yagamba abakulu b’amagye nti, “Sisobola kulwana kubanga nze ndi musirikale wa Kristo.” Baamutwala ne bamuwozesa mu kkooti y’amagye era ne bamusalira ekibonerezo kya kusibibwa emyaka kkumi. Ekyo kyatwewuunyisa nnyo!
Eky’essanyu, ku ntandikwa ya 1941, amagye ag’omukago gaayingira mu Buyonaani era Nicolas n’ateebwa. Nicolas yakomawo e Karítsa, era Ilias muganda wange omukulu n’amubuuza ebibuuzo bingi ebikwata ku Bayibuli. Nnawulirizanga bulungi nga Nicolas addamu ebibuuzo ebyo. Oluvannyuma, nze, Ilias, ne Efmorfia mwannyinaffe omuto, twatandika okuyiga Bayibuli n’okugendanga mu nkuŋŋaana z’Abajulirwa ba Yakuwa obutayosa. Omwaka ogwaddako, ffenna abasatu twewaayo eri Yakuwa era ne tubatizibwa. Oluvannyuma ne baganda baffe abalala abana nabo baafuuka baweereza ba Yakuwa abeesigwa.
Mu 1942, ekibiina ky’e Karítsa kyalimu abavubuka abalenzi n’abawala mwenda abaali wakati w’emyaka 15 ne 25. Ffenna twali tukimanyi nti tujja kwolekagana n’okugezesebwa okw’amaanyi. N’olwekyo, okusobola okwenyweza mu by’omwoyo, twafunangayo akadde okubeerako awamu ne tusomera wamu Bayibuli, ne tuyimba ennyimba z’Obwakabaka, era ne tusabira wamu. Ekyo kyatuyamba okunywera mu by’omwoyo.
WABALUKAWO OLUTALO MU BUYONAANI
Ssematalo II bwe yali akomekkerezebwa, ab’ekibiina kya nnaakalyako ani mu Buyonaani baajeemera gavumenti ya Buyonaani era ekyo ne kireetawo olutalo olw’amaanyi. Abayeekera abo baalumbanga ebyalo ne bawaliriza abantu okubeegattako. Bwe baalumba ekyalo kyaffe, baawamba abavubuka basatu Abajulirwa ba Yakuwa, omwali Antonio Tsoukaris, Ilias, nange. Twabagamba nti ffe tuli Bakristaayo era nti tetwenyigira mu ntalo; naye baatukaka okutambula okumala essaawa nga 12 okuva ku kyalo kyaffe okutuuka ku Lusozi Olympus.
Oluvannyuma, omu ku bakulu b’abayeekera abo yatugamba twegatte ku kibinja ekyalinga kirumba ebyalo. Bwe twamugamba nti Abakristaayo ab’amazima tebakwata bya kulwanyisa kutta bantu bannaabwe, yanyiiga nnyo era n’atutwala eri omukulu w’abayeekera omulala eyali amusingako eddaala. Omukulu oyo bwe twamubuulira ennyimirira yaffe, yatugamba nti, “Kale mutwale ennyumbu muteekengako abo ababa bafunye ebisago mu ddwaniro, mubatwale mu ddwaliro.”
Twamuddamu nti: “Naye watya singa abasirikale ba gavumenti batukwata? Tebaakitwale nti naffe tuli bajaasi?” Yatuddamu nti: “Kati nno mutwalirenga abajaasi abali mu ddwaniro emmere.” Twamuddamu nti: “Naye watya singa omu ku baduumizi atulaba n’ennyumbu n’atulagira okutwalira abajaasi abali mu ddwaniro ebyokulwanyisa?” Omukulu w’eggye yamala akaseera ng’afumiitiriza, oluvannyuma n’atugamba nti: “Ndowooza musobola okulunda endiga! Musigale wano ku lusozi mulunde endiga.”
Olutalo bwe lwali lugenda mu maaso, twakiraba nti omuntu waffe ow’omunda yali atukkiriza okulunda endiga. Nga wayise omwaka gumu, Ilias, muganda waffe omukulu yakkirizibwa okuddayo eka alabirire maama waffe mu kiseera ekyo eyali afuuse nnamwandu. Ate ye Antonio yalwala n’ateebwa, bwe ntyo ne nsigala nzekka mu buwambe.
Amagye ga Buyonaani gaagenda gamala abayeekera amaanyi. Ekibinja ky’abayeekera ekyali kituwambye, kyadduka ne kyolekera ebitundu by’ensozi eziriranye ensi ya Albania. Bwe twali tunaatera okutuuka ku nsalo ya Buyonaani ne Albania, abajaasi ba Buyonaani baatuzingiza era abayeekera ne babuna emiwabo. Nze nneekweka emabega w’omuti ogwali gwagwa, ne nneesanga mu mbeera gye njogeddeko ku ntandikwa.
Bwe nnagamba abasirikale ba gavumenti nti abayeekera baali bampambye, abasirikale abo bantwala okumbuuza ebibuuzo mu nkambi y’amagye eyali okumpi ne Véroia, mu Bayibuli ekiyitibwa Beroya. Oluvannyuma bandagira okusima emifulejje abasirikale gye bandyekweseemu. Bwe nnagaana okugisima, omuduumizi w’amagye yalagira ntwalibwe ku kizinga ky’e Makrónisos (Makronisi) abantu bangi kye baali batya ennyo.
EKIZINGA EKY’ENTIISA
Ekizinga Makrónisos, kyonna lwazi lwereere era kikalu nnyo. Kisangibwa kumpi n’omwalo gw’e Attica, mayiro nga 30 okuva mu kibuga Athens. Ekizinga ekyo obuwanvu kiweza mayiro nga munaana ate obugazi tekiweza na kitundu kya mayiro. Kyokka wakati w’omwaka gwa 1947 ne 1958, ekizinga ekyo kyaliko abasibe abasukka mu 100,000, nga muno mwe mwali abayeekera b’ekibiina kya nnaakalyako ani, abo abaali bateeberezebwa okuba abayeekera, n’Abajulirwa ba Yakuwa bangi.
We nnatuukira ku kizinga ekyo mu 1949, abasibe baali baateekebwa mu bibinja eby’enjawulo. Nange banteeka mu kibinja ekimu omwali abasajja abawerako. Nze n’abasajja abalala nga 40 twasulanga ku ttaka mu weema eyalina okubeeramu abantu 10. Amazzi ge baatuwanga okunywa gaabanga mabi era nga gawunya ekivundu, era ebiseera ebisinga twalyanga mpindi na bbiriŋŋanya. Enfuufu n’empewo ey’amaanyi byaleetera obulamu ku kizinga ekyo okuba obuzibu ennyo. Naye ekirungi tetwalagirwa kusindika gayinja aganene okumala essaawa eziwera, ng’abamu ku basibe bwe baabakolanga, ekintu ekyabaviirangako okunafuwa n’okwennyamira ennyo.
Lumu bwe nnali ntambulira ku lubalama lw’ekizinga ekyo, nnasisinkana Abajulirwa ba Yakuwa abaali babeera mu bibinja ebirala. Kyatusanyusa nnyo okusisinkana! Okuva olwo twatandika okusisinkananga, naye nga twegendereza nnyo baleme okutugwamu. Ate era twabuulirangako n’abasibe abalala, naye nga tukikola mu ngeri ey’amagezi. Abamu ku basibe abo oluvannyuma baafuuka Abajulirwa ba Yakuwa. Okusisinkanangako awamu, okubuulira, awamu n’okusaba byatunyweza nnyo mu by’omwoyo.
OKUGEZESEBWA OKW’AMAANYI
Oluvannyuma lw’emyezi kkumi nga ndi ku kizinga, baŋŋamba nti ekiseera kyali kituuse nnyambale ekyambalo ky’amagye. Bwe nnagaana, bampalaawala ne bantwala mu maaso g’ow’amagye eyali alabirira ekibinja kye nnalimu. Nnamukwasa ekiwandiiko ekyali kigamba nti, “Nze njagala kuba musirikale wa Kristo yekka.” Oluvannyuma lw’okuntiisatiisa, omusirakale oyo yankwasa oyo eyali amuddirira mu buyinza era ng’ono yali bisopu w’Abasoddookisi eyali ayambadde egganduula. Bwe nnaddamu ebibuuzo bye nga nkozesa Ebyawandiikibwa, yanyiiga nnyo era n’agamba nti: “Ono nnalukalala. Mumuggyeewo mumutwale!”
Olunaku olwaddako, abasirikale era baddamu okundagira okwambala ekyambalo ky’amagye. Bwe nnagaana, bankuba ebikonde era ne bankuba ne bbatuuni. Oluvannyuma bantwala mu ddwaliro ery’oku kizinga okunkebera okulaba obanga amagumba gange gaali tegamenyese, era bwe baamala banzizaayo mu weema mwe twali tusula. Ekyo baakikola okumala emyezi ebiri.
Olw’okuba nnagaana okwekkiriranya, abasirikale baayiiya amagezi amalala. Bansiba akandooya, ne batandika okunkuba ebigere nga bakozesa emiguwa. Mu butuufu bankuba nnyo. Nga ndi mu bulumi obw’amaanyi, nnajjukira ebigambo bya Yesu bino: “Mulina essanyu abantu bwe babavumanga [era] bwe babayigganyanga . . . Musanyuke era mujaguze, kubanga empeera yammwe nnene mu ggulu; kubanga bwe batyo bwe baayigganya bannabbi abaabasookawo.” (Mat. 5:11, 12) Oluvannyuma, nnazirika.
Nnagenda okudda engulu nga ndi mu kasenge akannyogoga ennyo nga sirina kya kulya, kya kunywa, wadde eky’okwebikka. Wadde kyali kityo, nnawulira emirembe mu mutima. Nga Bayibuli bw’egamba, ‘emirembe gya Katonda gyakuuma omutima gwange n’ebirowoozo byange.’ (Baf. 4:7) Olunaku olwaddako, omusirikale omu yankwatirwa ekisa n’ampa emmere, amazzi, n’ekikooti eky’okwambala. Ate omusirikale omulala yampanga ku mmere ye. Ebintu ebyo awamu n’ebirala bingi byandaga nti ddala Yakuwa yali anfaako.
Ab’obuyinza baali bantwala ng’omuyeekera ow’omutwe omunene, era baasalawo okunsindika mu kkooti y’amagye ey’omu Athens. Oluvannyuma lw’okumpozesa, bansalira ekibonerezo kya kusibibwa emyaka esatu mu kkomera ly’e Yíaros (Gyaros), ekizinga ekisangibwa mayiro nga 30 okuva e Makrónisos.
“TUBEESIGA”
Ekkomera ly’e Yíaros lyaliko bbugwe omunene gwe baali baazimbisa amatoffaali amamyufu era lyalimu abasibe abasukka mu 5,000 abaali basibiddwa olw’ensonga ezeekuusa ku by’obufuzi. Ekkomera eryo era lyalimu Abajulirwa ba Yakuwa musanvu abaali basibiddwa olw’okugaana okwenyigira mu by’obufuzi. Wadde nga kyali tekikkirizibwa, ffenna omusanvu twakuŋŋananga mu nkukutu okusoma Bayibuli. Era twafunanga ne magazini z’Omunaala gw’Omukuumi, ezaabanga zikukusiddwa ne zitutuusibwako. Oluvannyuma twazikoppololanga era ne tuzikozesa mu nkuŋŋaana zaffe.
Lumu bwe twali tukuŋŋaanye wamu, omu ku bakuumi b’ekkomera yatusanga n’atuggyako ebitabo byaffe. Twatwalibwa mu ofiisi y’omumyuka w’omukulu w’ekkomera era twali tulowooza nti ekibonerezo kyaffe baali bagenda kukyongerako. Kyokka omumyuka w’omukulu w’ekkomera yatugamba nti: “Tubamanyi era tussa ekitiibwa mu nzikiriza yammwe. Tubeesiga. Muddeeyo mukole.” Abamu ku ffe yatuggyako emirimu emizibu ennyo n’atuwa emirimu emyanguko. Ekyo kyatusanyusa nnyo. Twakiraba nti ne bwe twali mu kkomera, enneeyisa yaffe yali eweesa Yakuwa ekitiibwa.
Okuba nti twasigala nga tuli beesigwa eri Yakuwa kyavaamu n’ebirungi ebirala. Oluvannyuma lw’okwetegereza enneeyisa yaffe, omu ku basibe eyali profesa mu kubala, yakwatibwako nnyo era n’atubuuza ebikwata ku nzikiriza yaffe. Ffe Abajulirwa ba Yakuwa bwe twateebwa mu 1951, naye yateebwa. Oluvannyuma omusajja oyo yabatizibwa era n’ayingira obuweereza obw’ekiseera kyonna.
NKYALI MUSIRIKALE
Bwe nnava mu kkomera, nnaddayo ewaffe e Karítsa. Oluvannyuma nze awamu n’abalala bangi okuva mu Buyonaani twasengukira mu kibuga Melbourne ekya Australia. Eyo gye nnasisinkana mwannyinaffe Janette ne mmuwasa era ne tuzaala omwana omulenzi omu n’abawala basatu. Abaana abo twabakuliza mu makubo ga Yakuwa.
Wadde nga kati nsussa emyaka 90, nkyaweereza ng’omukadde mu kibiina. Naye olw’obuvune bwe nnafuna mu biseera eby’emabega, oluusi nnumizibwa mu mubiri n’ebigere nnaddala nga nva okubuulira. Wadde kiri kityo, nkyali mumalirivu okweyongera okuba ‘omusirikale wa Kristo.’

robotstxt: allowed

filter: keep


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
-
Kabaka Nebukadduneeza aloota ekirooto ekimweraliikiriza (1-4)
-
Abagezigezi balemwa okubuulira kabaka ekirooto (5-13)
-
Danyeri asaba Katonda amuyambe (14-18)
-
Atendereza Katonda olw’okumubikkulira ekyama (19-23)
-
Danyeri abuulira kabaka ekirooto (24-35)
-
Amakulu g’ekirooto (36-45)
-
Kabaka awa Danyeri ebitiibwa (46-49)
2 Mu mwaka ogw’okubiri ogw’obufuzi bwe, Nebukadduneeza yaloota ebirooto ebiwerako, ne yeeraliikirira nnyo+ era n’abulwa n’otulo.
2 Awo kabaka n’alagira bayite bakabona abakola eby’obufumu, n’abalaguzi, n’abalogo, n’Abakaludaaya, bamubuulire ebirooto bye. Awo ne bajja ne bayimirira mu maaso ga kabaka.+
3 Kabaka n’abagamba nti: “Nnaloose ekirooto, era ndi mweraliikirivu nnyo; njagala okutegeera kye nnaloose.”
4 Abakaludaaya ne bagamba kabaka mu lulimi Olulamayiki+ nti: “Ai kabaka, wangaala emirembe n’emirembe. Buulira abaweereza bo ekirooto kyo, naffe tujja kukubuulira amakulu gaakyo.”
5 Kabaka n’agamba Abakaludaaya nti: “Kino kye nsazeewo: Bwe mutambuulire kirooto kyange n’amakulu gaakyo, mujja kutemebwatemebwa era n’ennyumba zammwe zifuulibwe kaabuyonjo eza lukale.
6 Naye bwe munambuulira ekirooto kyange n’amakulu gaakyo, nja kubawa ebirabo n’empeera, era nja kubafuula ba kitiibwa nnyo.+ Kale mumbuulire ekirooto kyange n’amakulu gaakyo.”
7 Ne bamuddamu omulundi ogw’okubiri nti: “Kabaka abuulire abaweereza be ekirooto kye, naffe tujja kumubuulira amakulu gaakyo.”
8 Awo kabaka n’abagamba nti: “Nkimanyi bulungi nti mugezaako kutwaliriza biseera, olw’okuba mumanyi kye nsazeewo.
9 Bwe mutambuulire kirooto kyange, mmwenna mugenda kufuna ekibonerezo kye kimu. Naye mweteesezza okumbuulira ekintu ekikyamu era eky’obulimba nga musuubira nti nnaakyusa ekirowoozo. Kale mumbuulire ekirooto kyange, awo nja kumanya nti musobola okunnyonnyola amakulu gaakyo.”
10 Abakaludaaya ne bagamba kabaka nti: “Tewali muntu n’omu ku nsi asobola kukola ekyo kabaka ky’asaba, kubanga tewali kabaka oba gavana ow’ekitiibwa ennyo eyali asabye bakabona abakola eby’obufumu, abalaguzi, oba Abakaludaaya, okukola ekintu ng’ekyo.
11 Kabaka ky’asaba kizibu nnyo era tewali muntu n’omu ayinza kukimubuulira okuggyako bakatonda, ate nga bakatonda tebabeera mu bantu.”
12 Awo kabaka n’asunguwala nnyo era n’alagira bazikirize abasajja abagezigezi bonna ab’omu Babulooni.+
13 Ekiragiro bwe kyayisibwa era ng’abasajja abagezigezi banaatera okuttibwa, ne banoonya ne Danyeri ne banne, nabo battibwe.
14 Awo Danyeri, mu ngeri ey’amagezi era ey’obwegendereza, n’ayogera ne Aliyoki, omukulu w’abakuumi ba kabaka, eyali agenda okutta abasajja b’omu Babulooni abagezigezi.
15 N’abuuza Aliyoki omukungu wa kabaka nti: “Lwaki kabaka ayisizza ekiragiro ekikakali bwe kityo?” Aliyoki n’abuulira Danyeri ebyali bibaddewo.+
16 Danyeri n’agenda eri kabaka n’amusaba amuweemu ekiseera asobole okumubuulira amakulu g’ekirooto kye.
17 Oluvannyuma Danyeri n’agenda mu nnyumba ye n’abuulira Kananiya, Misayeri, ne Azaliya, ebyali bibaddewo.
18 N’abagamba basabe Katonda w’eggulu abakwatirwe ekisa ababikkulire ekyama ekyo, Danyeri ne banne baleme okuzikiririzibwa awamu n’abasajja b’omu Babulooni abagezigezi.
19 Awo Danyeri n’abikkulirwa ekyama ekyo ekiro mu kwolesebwa.+ Danyeri n’atendereza Katonda w’eggulu,
20 n’agamba nti:
“Erinnya lya Katonda ka litenderezebwe emirembe n’emirembe,
Kubanga amagezi n’amaanyi bibye yekka.+
21 Akyusa ebiseera n’ebiro,+Aggyawo bakabaka era ateekawo bakabaka,+Awa ab’amagezi amagezi, n’abategeevu n’abawa okumanya.+
22 Abikkula ebintu eby’ebuziba era n’ebikwekeddwa,+Amanyi ebiri mu kizikiza,+Era w’ali we wali ekitangaala.+
23 Nkwebaza era nkutendereza, Ai Katonda wa bajjajjange,Kubanga ompadde amagezi n’amaanyi.
Era onsobozesezza okumanya ekyo kye twakusabye;Otusobozesezza okumanya ekyo ekyeraliikiriza kabaka.”+
24 Awo Danyeri n’agenda eri Aliyoki, kabaka gwe yali alagidde okuzikiriza abasajja b’omu Babulooni abagezigezi,+ n’amugamba nti: “Abasajja b’omu Babulooni abagezigezi tobazikiriza. Ntwala mu maaso ga kabaka mmubuulire amakulu g’ekirooto.”
25 Amangu ago Aliyoki n’atwala Danyeri mu maaso ga kabaka, n’amugamba nti: “Nzudde omusajja, omu ku bawambe abaava mu Yuda,+ asobola okubuulira kabaka amakulu g’ekirooto.”
26 Kabaka n’agamba Danyeri, eyali ayitibwa Berutesazza,+ nti: “Ddala osobola okumbuulira ekirooto kye nnaloose n’amakulu gaakyo?”+
27 Danyeri n’amuddamu nti: “Tewali n’omu ku basajja abagezigezi, abalaguzi, bakabona abakola eby’obufumu, wadde abo abalaguzisa emmunyeenye asobola okubuulira kabaka ekyama ky’ayagala okumanya.+
28 Kyokka eriyo Katonda mu ggulu Omubikkuzi w’ebyama,+ era ategeezezza Kabaka Nebukadduneeza ebiribaawo mu nnaku ezisembayo. Kino kye kirooto kyo era bino bye walabye mu kwolesebwa bwe wabadde weebase ku kitanda kyo:
29 “Ai kabaka, bwe wabadde weebase ku kitanda kyo waloose ebintu ebiribaawo mu biseera eby’omu maaso, era Omubikkuzi w’ebyama akulaze ebiribaawo.
30 Naye nze ekyama kino tekimbikkuliddwa lwa kuba nti ndi mugezi okusinga abantu abalala bonna; wabula kimbikkuliddwa nsobole okubuulira kabaka amakulu g’ekirooto, osobole okumanya ebirowoozo ebiri mu mutima gwo.+
31 “Ai kabaka, watunudde era n’olaba ekifaananyi ekinene. Ekifaananyi ekyo ekyabadde ekinene era nga kyakaayakana nnyo, kyabadde kiyimiridde mu maaso go era nga kya ntiisa.
32 Omutwe gw’ekifaananyi ekyo gwabadde gwa zzaabu omulungi,+ ekifuba kyakyo n’emikono gyakyo nga bya ffeeza,+ olubuto lwakyo n’ebisambi byakyo nga bya kikomo,+
33 amagulu gaakyo nga ga kyuma,+ ate ebigere byakyo, awamu byabadde bya kyuma ate ng’awalala bya bbumba.+
34 Weeyongedde okutunula okutuusa ejjinja lwe lyatemeddwa, naye si na ngalo, ne likuba ebigere by’ekifaananyi eby’ekyuma n’ebbumba ne libibetenta.+
35 Mu kiseera ekyo, ekyuma, ebbumba, ekikomo, ffeeza, awamu ne zzaabu, byonna wamu byabetenteddwa ne bifuuka ng’ebisusunku by’omu gguuliro mu kiseera eky’omusana, era empewo n’ebitwalira ddala obutalekaawo kantu konna. Naye ejjinja eryakubye ekifaananyi lyafuuse olusozi olunene ne lujjula ensi yonna.
36 “Ekyo kye kirooto, era kati tugenda kubuulira kabaka amakulu gaakyo.
37 Ai kabaka—kabaka wa bakabaka, Katonda w’eggulu gw’awadde obwakabaka,+ obuyinza, amaanyi, n’ekitiibwa,
38 era gw’akwasizza abantu yonna gye babeera, n’ensolo ez’omu nsiko, n’ebinyonyi eby’omu bbanga, era gw’afudde omufuzi waabyo byonna+—ggwe mutwe ogwa zzaabu.+
39 “Era oliddirirwa obwakabaka obulala+ obwa wansiko ku bubwo; oluvannyuma lwabwo waliddawo obwakabaka obw’okusatu, obw’ekikomo, obulifuga ensi yonna.+
40 “Obwakabaka obw’okuna buliba bwa maanyi ng’ekyuma.+ Ng’ekyuma bwe kibetenta ne kyasaayasiza ddala ekintu, ng’ekyuma ekimementula ebintu, obwakabaka obwo bulibetenta era bulimementula obwakabaka obulala bwonna.+
41 “Era nga bwe walabye ebigere n’obugere ng’awamu bya bbumba ery’omubumbi ate ng’awalala bya kyuma, obwakabaka obwo buliba bweyawuddeyawuddemu, naye bulibaamu obugumu obw’ekyuma, nga bwe walaba ng’ekyuma kitabuddwamu ebbumba ebbisi.
42 Era ng’obugere bwe bwabadde ng’awamu bwa kyuma ate ng’awalala bwa bbumba, obwakabaka obwo ku luuyi olumu buliba bwa maanyi, ate ku luuyi olulala buliba bunafu.
43 Nga bwe walabye ng’ekyuma kitabuddwamu ebbumba ebbisi, ebitundu byabwo ebimu biriba bitabuddwamu abantu; naye tebiryegatta, ng’ekyuma bwe kitasobola kwegatta na bbumba.
44 “Mu biseera bya bakabaka abo, Katonda w’eggulu alissaawo obwakabaka+ obutalizikirizibwa.+ Obwakabaka buno tebuliweebwa ggwanga ddala lyonna.+ Bulibetenta era bulizikiriza obwakabaka obwo bwonna,+ era bwo bwokka bwe bulibeerawo emirembe n’emirembe,+
45 nga bwe walabye ng’ejjinja litemebwa ku lusozi, naye si na ngalo, era ne libetenta ekyuma, ekikomo, ebbumba, ffeeza, ne zzaabu.+ Katonda Omukulu alaze kabaka ebintu ebiribaawo mu biseera eby’omu maaso.+ Ekirooto ekyo kituufu, era n’amakulu gaakyo geesigika.”
46 Awo Kabaka Nebukadduneeza n’avunnama ku ttaka mu maaso ga Danyeri n’amuwa ekitiibwa, era n’alagira bamuwe ekirabo era bamunyookereze n’obubaani.
47 Kabaka n’agamba Danyeri nti: “Mazima ddala Katonda wo ye Katonda wa bakatonda era Mukama wa bakabaka era Omubikkuzi w’ebyama, kubanga osobodde okubikkula ekyama kino.”+
48 Awo kabaka n’akuza Danyeri, n’amuwa ebirabo ebirungi bingi, era n’amuwa okufuga essaza lyonna erya Babulooni,+ era n’amufuula omukulu w’abasajja abagezigezi bonna ab’omu Babulooni.
49 Kabaka n’alonda Saddulaaki, Mesaki, ne Abeduneego+ okuddukanya essaza lya Babulooni nga Danyeri bwe yamusaba, naye ye Danyeri n’aweerezanga mu lubiri lwa kabaka.
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Danyeri 2
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Elias Hutter ne Bayibuli ez’Olwebbulaniya Ze Yavvuunula
OYINZA okuba nga tomanyi kusoma Lwebbulaniya, olumu ku nnimi Bayibuli mwe yasooka okuwandiikibwa, era nga tolabangako ku Bayibuli eri mu lulimi olwo. Kyokka okumanya ebikwata ku musajja ayitibwa Elias Hutter eyaliwo mu kyasa ekyasooka, awamu ne Bayibuli ebbiri ez’Olwebbulaniya ze yavvuunula, kiyinza okukuleetera okwagala ennyo Bayibuli yo.
Elias Hutter yazaalibwa mu Bugirimaani mu 1553, mu kabuga akayitibwa Görlitz okumpi n’ensalo eyawula Bugirimaani ne Poland. Hutter yayiga Olwebbulaniya n’Olulamayiki ng’ali ku Lutheran University mu kibuga Jena. Yafuuka profeesa era omusomesa w’olulimi Olwebbulaniya mu kibuga Leipzig nga wa myaka 24 gyokka. Oluvannyuma yatandikawo essomero erisomesa Olwebbulaniya, Oluyonaani, Olulattini, n’Olugirimaani mu kibuga Nuremberg. Mu kiseera ekyo tewaaliwo ssomero ddala lyonna eryali lisomesa nnimi ezo.
ENKYUSA YA BAYIBULI ENNUNGI ENNYO
Mu 1587, Hutter yafulumya Endagaano Enkadde gye yali avvuunudde mu Lwebbulaniya. Enkyusa eyo yali eyitibwa Derekh ha-Kodesh, ebigambo ebyaggibwa mu Isaaya 35:8 ebitegeeza, “Ekkubo ery’Obutukuvu.” Abantu bettanira nnyo Bayibuli eyo. Naye okusingira ddala yali ya mugaso eri abayizi abaagikozesanga okuyiga Olwebbulaniya.
Okusobola okutegeera ensonga lwaki enkyusa ya Bayibuli eyo yali ya mugaso nnyo, lowooza ku kusoomoozebwa abayizi kwe baafunanga nga basoma Bayibuli mu Lwebbulaniya. Ekisooka, empandiika y’Olwebbulaniya ya njawulo nnyo ku y’ennimi endala abayizi abo ze baali bamanyi. Eky’okubiri, ebigambo by’Olwebbulaniya bikookerwako obugambo obulala obukifuula ekizibu okutegeera ebigambo ebimu. Ng’ekyokulabirako, lowooza ku kigambo ky’Olwebbulaniya נפשׁ (ekisoma nti ne’phesh), era nga kitegeeza, “obulamu.” Mu Ezeekyeri 18:4, ekigambo ekyo kikookerwako akagambo ה (ha) ne kifuuka הנפשׁ (han·ne’phesh). Omuntu eyabanga ayiga obuyizi Olwebbulaniya kyamuzibuwaliranga okutegeera nti הנפשׁ (han·ne’phesh) kye kimu ne נפשׁ (ne’phesh).
Okuyamba abayizi be okwanguyirwa okusoma n’okutegeera ebigambo mu Bayibuli gye yavvuunula, ebigambo ebikulu yabiwandiikanga mu nnukuta enkwafu ate obugambo obukookeddwako n’abuleka mu nnukuta ezitali nkwafu. Ekyo kyayambanga abayizi okumanya obugambo obwabanga bukookeddwa ku kigambo. Enkyusa ya Bayibuli eya New World Translation of the Holy Scriptures—With References yakozesa enkola y’emu mu bugambo obuli wansi. Ebifaananyi ebyo waggulu biraga enkola eyo mu Ezeekyeri 18:4 mu Bayibuli y’Olwebbulaniya Hutter gye yavvuunula awamu n’obugambo obuli wansi ku lunyiriri lwe lumu mu Reference Bible.
“ENDAGAANO EMPYA” MU LWEBBULANIYA
Hutter era yafulumya n’Endaagano Empya nga buli lunyiriri luwandiikiddwa mu nnimi 12 ez’enjawulo. Enkyusa eyo yakubibwa mu kyapa mu Nuremberg mu 1599, era etera okuyitibwa Nuremberg Polyglot. Ku nnimi ezo yayagala kubeeko n’Olwebbulaniya. Kyokka yagamba nti ne bwe “yandisasudde obuwanana bw’ensimbi” okusobola okufuna ebyawandiikibwa by’Endagaano Empya ebyavvuunulwa mu Lwebbulaniya, tekyandisobose. * Bw’atyo yasalawo ye kennyini agivvuunule okuva mu Luyonaani okugizza mu Lwebbulaniya. Hutter yaleka ebirala byonna bye yali akola n’abakana n’omulimu ogwo, era yagumaliriza mu mwaka gumu gwokka!
Enkyusa ya Hutter ey’Endagaano Empya mu Lwebbulaniya yali etya? Omwekenneenya wa Bayibuli ayitibwa Franz Delitzsch eyaliwo mu kyasa eky’ekkumi n’omwenda yagamba nti: “Engeri Hutter gye yavvuunulamu eraga nti yali ategeera bulungi Olwebbulaniya, ekintu ekyali kitasangikasangika mu Bakristaayo. N’okutuusa leero, enkyusa eyo ekyali ya mugaso nnyo kubanga yavvuunulwa bulungi.”
HUTTER YALEKAWO OMUKULULO
Bayibuli za Hutter tezaatunda nnyo era teyazifunamu ssente nnyingi. Wadde kiri kityo, Bayibuli ze zibadde za mugaso nnyo. Ng’ekyokulabirako, Endagaano Empya gye yavvuunula mu Lwebbulaniya yalongoosebwamu William Robertson mu 1661 n’eddamu n’ekubibwa mu kyapa, ate mu 1798 n’erongoosebwamu Richard Caddick era n’eddamu n’ekubibwa mu kyapa. Hutter bwe yali avvuunula Endagaano Empya, yakozesa ebiwandiiko by’Oluyonaani ebyasookera ddala. Bwe yasanganga ekitiibwa Kyʹri·os (Mukama) oba ekitiibwa The·osʹ (Katonda) mu kyawandiikibwa ekyabanga kijuliziddwa okuva mu Ndagaano Enkadde, oba ng’alaba nti erinnya lya Katonda lye lirina okubaawo, yateekangawo erinnya “Yakuwa” (יהוה, JHVH). Ekyo kikulu nnyo, kubanga wadde ng’enkyusa za Bayibuli nnyingi tezikozesa linnya lya Katonda mu Ndagaano Empya, Hutter ye yalikozesa mu nkyusa ye, era obwo bujulizi obulaga nti erinnya eryo lirina okuba mu Ndagaano Empya.
Bw’oba osoma ebyawandiikibwa eby’Endagaano Empya n’osanga erinnya lya Katonda Yakuwa, oba bw’oba osoma obugambo obuli wansi mu Reference Bible, ojjukiranga Elias Hutter ne Bayibuli ze yavvuunula mu Lwebbulaniya.
^ lup. 9 Waliwo abalala abaali bavvuunula Endagaano Empya mu Lwebbulaniya, gamba nga, Simon Atoumanos, eyagivvuunula mu 1360, ne Oswald Schreckenfuchs, Omugirimaani eyagivvuunula awo nga mu 1565. Abasajja abo bye bavvuunula tebyakubibwa mu kyapa era tebikyaliwo.


text:
ERISOMO 17
Musa Mwathwamu Eriramya Yehova
E Misiri, ab’eka ya Yakobo mubaminywa mw’Abaisraeli. Yakobo na Yozefu babere babiriholha, owundi Farao mwatsuka erithabalha. Mwasagha athi Abaisraeli balimuthunga obuthoki bunene kwilhaba Abanya Misiri. Neryo Farao oyu mwakolha Abaisraeli mw’abakobe. Mwabakaka erikolha amatafali n’erikolha kutsibu omwa malima. Aliwe Abanya Misiri ibakabya bakongera eribakaka erikolha kutsibu, Abaisraeli nabu ibongera erikanya. Neryo kundi Farao mwathanza ekyo, mwalhaghira athi esyomekeke esyosi sy’obulhume esikabuthawa esy’Abaisraeli sithawe. Wukalengekanaya eki muk’itha Abaisraeli b’obuba bungahi?
Omukali Omuisraeli oyukahulhawamu Yokebedi mwabutha omwana w’obulhume oyuwene. Erithoka erimutheya, mwamuhira omwa kali nga kasero, amakabisa omwa bighorwe okwa Lhusi Nili. Mwali w’obu lhumekeke olho, ya Miriamu, mwabya iniane hakuhi erilebya ekikendibya.
Mwali wa Farao mwasa erisyoghera okwa lhusi, neryo amalhangira akasero ako. Mweya mw’olhumekeke ilhune mulira, neryo amalhukwira obulighe. Miriamu mwabulya athi: ‘Nganayakusonderaye omukali oyuwanga kulemberera omwana oyu?’ Mwali wa Farao abere ikirirya, Miriamu amaletha mama wiwe owenyine-nyine, ya Yokebedi. Mwali wa Farao mwamubwira athi: ‘Wimaye omwana oyu, wunyiremberereyo, ngendi syakuthuha.’
Omwana abere abirikulha, Yokebedi mwamulethera mwali wa Farao, oyuwamulhukamu Musa neryo amamukulya ng’omwana wiwe. Musa mwakulha ng’omunya mwami kandi iniakathunga ekyosi-kyosi eky’anzire. Aliwe Musa mwath’ibirirwa Yehova. Abya inianasi ngoku ni Muisraeli, butsira Munya Misiri. Neryo mwathwamu erikolera Yehova.
Abere ahikya myaka 40, Musa mwathwamu eriwathikya abandu babu. Abere akalhangira Omunya Misiri akaswirya omukobe Omuisraeli, Musa mwaswirya Omunya Misiri oyo neryo amaholha. Musa mwamuthaba omwa museghe akamubisa. Farao abere akaminya, mwanza eritha Musa. Aliwe Musa mwathibitha omwa kihugho kye Midiani. Yehova mwamuwathikya inian’eyo.
“Busana n’erikirirya, Musa . . . mwaghana eribirikirwa mo mughalha wa mwali wa Farao. Musa mwayisogha eriendereribwa haghuma n’abandu ba Nyamuhanga.”—Abaebrania 11:24, 25


text:
SPEAKER AWALILIZIDDWA OKUGALA OLUKIIKO
Olutula lwo olukiiko wa distulikiti ye Mubende lugaddwawo nga telunagwa oluvanyuma lwa abakozi ba government abe mirimu gye kikugu okulemelerwa okutekeratekera distulikiti eno.
Mu lutula olwa baddewo nga 26/02/2015 ku kitebe kya disitulikiti ye Mubende e Kaweeri speaker wo olukiiko luno Nakiguli Efrance yawaliliziddwa okugalawo olutula lwa bulijjo .
Nakiguli efrance ategezeza nti abakozi ba government abe mirimu egye kikugu(technical staff)balemeddwa okuwa alipoota eraga biki ebitekeddwa okusasanyizibwako ensimbi mu disitulikiti ye Mubende mu mbalirira yo omwaka ogujja nga bayita mu annual work plan 2015-2016.
Amyuka sentebe wa distulikiti ye Mubende Ziyard Kalema wamu wano wasinzidde nategeza nti obuzibu bwavudde ku bakozi ba disitulikiti abavunanayizibwa ku kutekeratekera disitulikiti planning department wamu na bye nsimbi be batalese alipoota zabwe mu budde okusobola okutebwako eri olukiiko olwa disitulikiti.
Olukiiko luno lwalagiddwa okuddamu okutula nga 5/03.2015 era nga bano balagiddwa okuleta alipoota zabwe kubanga disitulikiti yetekera tekera okuyisa emabalirira yo omwaka 2015-2016.
Mukusooka basoose ne basoma alipoota okuva mu sector committees omwabadde akebyengiriza no obulamu , ebyobulimi no bulunzi,akebyenguddo ne mirumu gye kikugu ne bilala.
Abamu ku bakiikse bemulugunyeiza olwe nsimbi ezononebwa mu kuteekateeka enkiiko no zitagwa ekintu ekiviriddeko okudibudda ensimbi zo muwiwomusolo era nga obunafu babautadde eri sentebe wa distulikiti ye Mubende Kibuuka Francis Amooti gwe bagambye nti tavaayo kuneneya ku bakozi ba government basemugayavu.


text:
NRM ekendedde amaanyi e Kayunga – MP Lugoloobi
Omubaka mu Palamenti owa Ntenjeru ey'amambuka , Amos Lugoloobi agamba nti ekibiina kya NRM kikendedde nnyo amaanyi mu bitundu by'e Kayunga olw'esngonga nti ekibiina kiremereddwa okugonjoola endooliito eziri mu kibiina e Kayunga .
Bw'abadde mu kafubo ne Luboggola Simba, Lugoloobi atutegeezezza nti akoze kyonna ekisoboka okutegeeza ekitebe kya NRM ku ndoolito zino naye mpaawo kikoleddwa era akottokedde busa!
Nabwekityo n'ategeeza nti Pulezidenti Museveni kimugwanidde okuyingira mu butakkaanya buno nga bw'atakikola akalulu mu Kayunga akasiibule ate n'okuwagira eky'okuggya ekkomo ku myaka.


text:
Mukiseera taata weyagambira nti olunaku lulituuka netwogera ku-TAYAMMAM- okusaaba enfuufu, nawulira nga ekigambo ekyo sikipya gyend wabula kyabulijjo era kyabbugumu Wabula nze nagezeekonyo nessisobola kukko- mekkeriza netandiKwa yobuwoom buli.
Kyokka olunaku olwokwogera kukusaaba enfuufu bwerumala okutuuka olwo nenzuula ensonga lwaki nali nkimany era nga lwaki kyagalwa, enjatuza ya «Tayammam» okusaaba enfuufu nalinga nakisomerako era nenkiwulirako mukusoma Qur’an, oba nawuliriza eri omukubasomi abatikirivu muddoboziye kubanga taata yali yamanyrza ookusoma bul lunaku mukitabo Qur, AN eyekitibwa ekyo ekiba kinsobokedde, nembeera nga ngendera kumpisa eyo bulilunaku… nga nsoma nembeeranga nyumirwa nokujisoma akamwa kange
Nenkyetegereza nenzira kukulungamyakwakyo nga nninanyisa okumatira kwange, era nga ntereeza okusinziira kunjatuza yayo engeri yokwatuzamu ennyukuta, nenneyisa yange musosoyate yange wamu nabantu bekikakyange, nebaganda bange nemikwano- gyange.
Naye mazima nze okusinzira kukuvumbula ekigambo tayammamu nobulungibwakyo, kyokka sasobola kuleeta a’ya ya Qur’an erimu ekigambo ekyo yadde okujjukira surat mwekyayogerewa, nolwensonga eyo kyenva ntandika okwogera kwange okwolwalero nekibuuzo kijja:
q Taata mazima…ngeazezzako okujjukira erinnya Lyessuula eyayogererwamu ekigambo tayammamu, kyokka sisobodde kujjukra bulungi.
- Mazima yo- eyitibwa Surat “ANNISA’E” ALLAHyagamba bwati: BISIMILLAH ARRAHMAN ARRAHIIM: [BWEMUBEERANGA ABALWADDE OBANGA MULI MULUGENDO OBA OMU-KUMMWE AJJIDDWA EMPITAMBI OBANGA MWEGASSE NABAKAZI NEMUTASANGA MAZZI MUBEERE NGA MUSSAABA ENFUUFU ENNUNGI MWESIGISE NAYO EBYENYI BYAMWE NEMIKONO GGYAMMWE MMAZIMA ALLAH YALI OKUVA EDDA NGA MUSONYIYI ERANGA MUSASIZI]
Mazima eyo Aya ennyonyodde ddi era-nakki erangeriki gyetutayammama, kati tutandike nabyo kimu kukimu.
q Taata ddi Lwenta yammama?
- Otayammama mukifo kyokunaaba, oba mukifo kyokufuna wuzu, era owanyisamubyo mubfo bino ebijja!
1- Snga tosanze mazzi gakumala mukunaaba oba mu-wuzu nabul ikimu mukifo kyakyo.
2- Bwoba osanze amazzi, nayenga tekikwanguwi- dde kutuuka gyegali kulwokulemererwakulwansonga kulwansonga yabutonde, obanga kiyimiridde munsonga yakwebagala haram nga okukozesa ekyombo kya haramu.
Nayenga mulimu amazzi gal ihalal kulwoku- tya gwekennyin oba kubantubo oba kuma’liyo
3- Snga oba otidde onyonta gwekennyin oba kumuntu yenna omulala akukwatako nekibanti kiri mubuvunanyizibwabwo okukuuma ensongaze Wabula nekisolo ekikukwatako engeriyakyo, nosigala nga tolina mazzi gamala okujjawo ate era newetukuza namazzi ago gennyini.
4- Ekiseera bwekiba kifunda ngatekikumala kunabiramu oba kufuniramu wuzu ate omale osaale essala mubujjuvu bwayo mukiseera kayo kyennyin.
5- Snga okufuna amazzi agokunaaba oba okutawaza oba ogakozesa mubyombo mubeeramu obuzbu obukutasobokera okubugumira nga bwekinabeera nga okufuna amazzi kiretera okukkakanyizibwa nokunyomebwa ooba amazzi nnga mmakyafu eekiretera oobutondebwo okugewala nosanga obuzibu obuyitirivu mukugakozesa.
6- Bwoba nga owalirizibwa newaJlbu ekuletera okukozesa amazzi muyo okugeza nga okujjawo obukyafu «Najisi» kumuzigti.
7- Singa gwekenyini oba otidde okukosebwa mukukozesa amazzi kulwobulwadde bwoba oganaabye oba ogatawaza, kubanga okukozesa amazzi kirieeta obulwadde oba okubwongeramu ooba ekiseera kyokuwono kkyeyongerako obuwanvu ate nga ekifo mwebuli Sikyakusiga kubandeegi.
q Bandeegi kyeki?
Ngenda kwogera kubandeeg mubujjuvu mussomo eriddako.
q Ntegedde kati?
- otayammamra kungulu kwettaka munfufuoba omusenyu, oba ejjinja, oba akayinja, oba ekibfa- nana naye kalombolombo okubanga kyotaya- mmamirako kitukuvu kiyonjo eranga sikyakunya- ga.
q Nsaaba ntya enfufu?
- Ngenda kutayammamira mumasogo oyige… taata bweyagamba era natandika… nayambula empeta eyal ikumukono nakubisa mundamweb- bbatobye kuttaka olukuba lumu bweyamalanabigatta asiimule nabyo mukifo ekyawula wakati wekikomo kyenviiri zomutwe, nensonda yennyindo eyowaggulu, nga asiiga nemunda mwebibato bye akeenyike akato okuva kunso- nda zekynyienyi kunviiri okutuusa kuntandikwa ya- amaso bweyamala bweyatuuka kuntandikwa yenyindo nayimirira era najja nasiiga nekkyoaddyo ate ekyaddyo nekisiga kukyakkono okuva munyngo yekibato mwektandikra okutuusa kunsonda zzennwe yakola bwatyo kumikono gyomb
q mubwanagu era awatali kukeerewa nga okutayammama kwaweddedda?
- Yye, ate sikutayammama kwokka nti kweku ggwa mubwangu bwekutyo. ALLAH yagamba:
(ALLAH ABAGALIZA BWANGU ERA TABAGALIZA BUZIBU)
q Abaffe okusaaba enfuufu kulina SHURUTU obulombolombo?
- Yye:
1- olina okubeera nga olina eksionyiwisa, nga tosobola kunaaba oba okufuna wuzu.
2- Okuleeta Nniya okumalilira okutayammama kulwa kwesembereza eri ALLAH.
3- Ekyo kyo tayammamako nakyo kirina okubeera kitukuvu, era nga sikinyage, era sikitabulemu neekintu ekirala ekitasaana kutayyammamirako okugeza nga evvu eriva mulubaawo okujjako nga ekitabuddamu kisingako amaanyi.
4- Ekyo kyotayammama nakyo kirina okubeera nga ekikwata kumikonogyo, tekisaana kutayomma- ma kujjinja eri seerera nga teririiko mfuufu.
5- Okusiigakwo kulina okubeera nga kuvawaggulu mukyenyikyo okutuuka wansi.
6- Tokkirizibwa kutayammama okujjako nga omaze kulemererwa kuvaawo kwansonga nga ekiseera tekinnaba, singa otayammama kulwa-sswala oba waJbu yonna nga erina ekiseera kitono.
7- Okwetayammamira ggwe kennyin ngabwekisoboka.
8- Okugobereza ebikolwa bya tayammam tekisaa- na kwawula wakat wabikolwa bya kutayammama nabkolwa birala.
9- Obutabeerawo njawulo obakiziyiza wakati wekisigibwa nekyebasiigisa oba wakati wekiba-tokyo nekyenyikyo.
10- Olina okusiga ekyenyikyo nga tonnaba kusiga mukonogwo ogwaddyo ate siiga ddyo nga kono tannaba.
q Bwoba tosobola kukozesa mazzi mukunaaba oba okutawaaza kulwensonga yobulwadde no- osaaba emfuufu no-osaala, bwomala nogenda eri omusawo nakukkiriza okukozessa amazzi nebeerayo ekiseera kya-swala nga kikyaliko?
- Swalayo eba ntuufu tekkukakatako kujjiddamu singa okutayammama kuba kwa- okukutuka kukuvawo kwekisonyiyisa mukiseera.
q Omusawo bwangaana okukozesa amazzi okuma la ennaku kulwobulwadde nensaaba enfuufu nensaala, oluvannyuma lwokuwona, abaffe nziramu esswala zennasaala munnaku ezayita nga nsaaba mfuufu?
- Nedda toziddamu.
q Bwensaaba enfuufu oluvannyuma lwo okuyingira kwekiseera kyesswala, nensaala ate ekiseera kyesswala ekirala nektuuka nayenga ekiso nyiyisa tekinnavawo, abaffe ntayammama omulundi omulala kulwesswala endala?
Nedda.tewal kyetagisa kuddamu kusaaba mfuufu ebbanga lyomala nga ensonga ekyaliwo kyo kka nga obadde osuubira ensonga..eyo okuvaawo, gwe wekuumira kukutayammakwo.
q Bwentayammama mukifo kyokunaaba ate nekweyongera ekyetagisa wuzu nga okweba- ka abaffe ntayammama omulundi omulalo mukifo kye wuzu?
Bwoba osobola tayammama, Bwobatosobola tayammama kulwa- wuzu- mukifokya wuzu.
q Bwembuusabuusa musiiga ekyenyi oba ekibato ekyaddyo nga ndimukisiiga ekibato ekyakkono
Shakkuyo- okubusabusakwo tekubanamugaso gwonna.
q Bwenkola shakku mubyombi nga mmaze okuta-ya mmama?
- Nabwekityo okubusabusakwo okwo tekuba namugaso gwonna ekitegeeza kyokola – kusaala.


text: 26 Ekirwadde bwe kyakoma,+ Yakuwa n’agamba Musa ne Eriyazaali mutabani wa Alooni kabona nti:2 “Mubale ekibiina kyonna eky’Abayisirayiri okuva ku b’emyaka 20 n’okudda waggulu, okusinziira ku nnyumba za bakitaabwe, buli yenna asobola okuweereza mu ggye lya Isirayiri.”+3 Musa ne Eriyazaali+ kabona ne boogera nabo mu ddungu lya Mowaabu+ okumpi ne Yoludaani okuliraana Yeriko,+ ne babagamba nti:4 “Mubale omuwendo gwabwe okuva ku b’emyaka 20 n’okudda waggulu, nga Yakuwa bwe yalagira Musa.”+Abaana ba Isirayiri abaava mu nsi ya Misiri be bano:5 Ab’ekika kya Lewubeeni+ omubereberye wa Isirayiri; abaana ba Lewubeeni+ be bano: mu Kanoki mwavaamu ab’oluggya lw’Abakanoki; mu Palu, ab’oluggya lwa Palu,6 mu Kezulooni, ab’oluggya lwa Kezulooni; mu Kalumi, ab’oluggya lwa Kalumi.7 Abo be b’empya za Lewubeeni era abantu baabwe abaawandiikibwa baali 43,730.+8 Mutabani wa Palu yali Eriyaabu.9 Batabani ba Eriyaabu be bano: Nemweri ne Dasani ne Abiraamu. Dasani ne Abiraamu beebo abaali bakiikirira ekibiina, abaawakanya Musa+ ne Alooni nga bali wamu n’ekibinja kya Koola,+ lwe baawakanya Yakuwa.+10 Ensi yayasama* n’ebamira. Ate ye Koola yafiira wamu n’abawagizi be, omuliro bwe gwazikiriza abantu 250.+ Bwe batyo ne bafuuka ekyokulabirako eri abalala.+11 Naye bo batabani ba Koola tebaafa.+12 Abaana ba Simiyoni+ ng’empya zaabwe bwe zaali be bano: mu Nemweri mwavaamu ab’oluggya lwa Nemweri; mu Yamini, ab’oluggya lwa Yamini; mu Yakini, ab’oluggya lwa Yakini,13 mu Zeera, ab’oluggya lwa Zeera; mu Sawuli, ab’oluggya lwa Sawuli.14 Abo be b’empya za Simiyoni, era baali 22,200.+15 Abaana ba Gaadi+ ng’empya zaabwe bwe zaali be bano: mu Zefoni mwavaamu ab’oluggya lwa Zefoni; mu Kagi, ab’oluggya lwa Kagi; mu Suni, ab’oluggya lwa Suni,16 mu Ozeni, ab’oluggya lwa Ozeni; mu Eri, ab’oluggya lwa Eri;17 mu Alodi, ab’oluggya lwa Alodi; mu Aleri, ab’oluggya lwa Aleri.18 Abo be b’empya z’abaana ba Gaadi, era abantu baabwe abaawandiikibwa baali 40,500.+19 Abaana ba Yuda+ be bano: Eli ne Onani.+ Kyokka Eli ne Onani baafiira mu nsi ya Kanani.+20 Abaana ba Yuda ng’empya zaabwe bwe zaali be bano: mu Seera+ mwavaamu ab’oluggya lwa Seera; mu Pereezi,+ ab’oluggya lwa Pereezi; mu Zeera,+ ab’oluggya lwa Zeera.21 Abaana ba Pereezi be bano: mu Kezulooni+ mwavaamu ab’oluggya lwa Kezulooni; mu Kamuli,+ ab’oluggya lwa Kamuli.22 Abo be b’empya za Yuda, era abantu baabwe abaawandiikibwa baali 76,500.+23 Abaana ba Isakaali+ ng’empya zaabwe bwe zaali be bano: mu Tola+ mwavaamu ab’oluggya lwa Tola; mu Puva, ab’oluggya lw’Abapuni;24 mu Yasubu, ab’oluggya lwa Yasubu; mu Simuloni, ab’oluggya lwa Simuloni.25 Abo be b’empya za Isakaali, era abantu baabwe abaawandiikibwa baali 64,300.+26 Abaana ba Zebbulooni+ ng’empya zaabwe bwe zaali be bano: mu Seredi mwavaamu ab’oluggya lwa Seredi; mu Eroni, ab’oluggya lwa Eroni; mu Yaleeri, ab’oluggya lwa Yaleeri.27 Abo be b’empya za Zebbulooni, era abantu baabwe abaawandiikibwa baali 60,500.+28 Abaana ba Yusufu+ ng’empya zaabwe bwe zaali be bano: Manase ne Efulayimu.+29 Abaana ba Manase+ be bano: mu Makiri+ mwavaamu ab’oluggya lwa Makiri. Makiri ye yazaala Gireyaadi;+ mu Gireyaadi, ab’oluggya lwa Gireyaadi.30 Abaana ba Gireyaadi be bano: mu Yezeeri mwavaamu ab’oluggya lwa Yezeeri; mu Kereki, ab’oluggya lwa Kereki;31 mu Asuliyeri, ab’oluggya lwa Asuliyeri; mu Sekemu, ab’oluggya lwa Sekemu;32 mu Semida, ab’oluggya lwa Semida; mu Keferi, ab’oluggya lwa Keferi.33 Zerofekaadi mutabani wa Keferi teyazaala mwana wa bulenzi wabula bawala bokka,+ era gano ge mannya ga bawala ba Zerofekaadi:+ Makula, Nuuwa, Kogula, Mirika, ne Tiruza.34 Abo be b’empya za Manase, era abantu baabwe abaawandiikibwa baali 52,700.+35 Abaana ba Efulayimu+ ng’empya zaabwe bwe zaali be bano: mu Susera+ mwavaamu ab’oluggya lwa Susera; mu Bekeri, ab’oluggya lwa Bekeri; mu Takani, ab’oluggya lwa Takani.36 Abaana ba Susera be bano: mu Erani mwavaamu ab’oluggya lwa Erani.37 Abo be b’empya z’abaana ba Efulayimu, era abantu baabwe abaawandiikibwa baali 32,500.+ Abo be baana ba Yusufu ng’empya zaabwe bwe zaali.38 Abaana ba Benyamini+ ng’empya zaabwe bwe zaali be bano: mu Bera+ mwavaamu ab’oluggya lwa Bera; mu Asuberi, ab’oluggya lwa Asuberi; mu Akiramu, ab’oluggya lwa Akiramu;39 mu Sefufamu, ab’oluggya lw’Abasufamu; mu Kufamu, ab’oluggya lw’Abakufamu.40 Abaana ba Bera be bano: Aludi ne Naamani:+ mu Aludi mwavaamu ab’oluggya lwa Aludi; mu Naamani, ab’oluggya lwa Naamani.41 Abo be baana ba Benyamini ng’empya zaabwe bwe zaali, era abantu baabwe abaawandiikibwa baali 45,600.+42 Abaana ba Ddaani+ ng’empya zaabwe bwe zaali be bano: mu Sukamu mwavaamu ab’oluggya lwa Sukamu. Abo be b’empya za Ddaani ng’empya zaabwe bwe zaali.43 Ab’empya zonna eza Sukamu abaawandiikibwa baali 64,400.+44 Abaana ba Aseri+ ng’empya zaabwe bwe zaali be bano: mu Imuna mwavaamu ab’oluggya lwa Imuna; mu Isuvi, ab’oluggya lwa Isuvi; mu Beriya, ab’oluggya lwa Beriya.45 Abaana ba Beriya be bano: mu Keberi mwavaamu ab’oluggya lwa Keberi; mu Malukiyeeri, ab’oluggya lwa Malukiyeeri.46 Muwala wa Aseri yali ayitibwa Seera.47 Abo be b’empya z’abaana ba Aseri, era abantu baabwe abaawandiikibwa baali 53,400.+48 Abaana ba Nafutaali+ ng’empya zaabwe bwe zaali be bano: mu Yazeeri mwavaamu ab’oluggya lwa Yazeeri; mu Guni, ab’oluggya lwa Guni;49 mu Yezeri, ab’oluggya lwa Yezeri; mu Siremu, ab’oluggya lwa Siremu.50 Abo be b’empya za Nafutaali ng’empya zaabwe bwe zaali, era abantu baabwe abaawandiikibwa baali 45,400.+51 Abayisirayiri bonna abaawandiikibwa baali 601,730.+52 Ebyo bwe byaggwa, Yakuwa n’agamba Musa nti:53 “Ensi ejja kugabanyizibwamu ebaweebwe okuba obusika okusinziira ku lukalala lw’amannya gaabwe.*+54 Ebibinja ebirimu abantu abangi ojja kubiwa ekitundu kinene okuba obusika, ate ebibinja ebirimu abantu abatono ojja kubiwa ekitundu kitono okuba obusika.+ Buli kibinja kijja kuweebwa obusika okusinziira ku muwendo gw’abantu abawandiikiddwa.55 Ensi ejja kugabanyizibwamu ng’ekubibwako kalulu.+ Bajja kuweebwa obusika okusinziira ku mannya g’ebika bya bakitaabwe.56 Ebitundu by’obusika byonna bijja kukubirwa kalulu bigabirwe ebibinja ebinene n’ebitono.”57 Bano be Baleevi abaawandiikibwa+ okusinziira ku mpya zaabwe: mu Gerusoni mwavaamu ab’oluggya lwa Gerusoni; mu Kokasi,+ ab’oluggya lwa Kokasi; mu Merali, ab’oluggya lwa Merali.58 Bano be b’empya z’Abaleevi: Ab’oluggya lwa Libuni,+ ab’oluggya lwa Kebbulooni,+ ab’oluggya lwa Makuli,+ ab’oluggya lwa Musi,+ n’ab’oluggya lwa Koola.+Kokasi ye yazaala Amulaamu.+59 Mukazi wa Amulaamu yali ayitibwa Yokebedi,+ muwala wa Leevi eyamuzaalirwa e Misiri. Yokebedi yazaalira Amulaamu Alooni ne Musa ne Miriyamu+ mwannyinaabwe.60 Alooni yazaala Nadabu, Abiku, Eriyazaali, ne Isamaali.+61 Naye Nadabu ne Abiku baafa olw’okuwaayo mu maaso ga Yakuwa+ omuliro ogutakkirizibwa.62 Abaawandiikibwa bonna baali 23,000, abasajja bonna okuva ku w’omwezi ogumu n’okudda waggulu.+ Bo tebaawandiikibwa wamu n’Abayisirayiri+ abalala kubanga tebaali ba kuweebwa busika mu Bayisirayiri.+63 Abo be baawandiikibwa Musa ne Eriyazaali kabona, bwe baawandiika Abayisirayiri mu ddungu lya Mowaabu okumpi ne Yoludaani okuliraana Yeriko.64 Naye mu bo temwali n’omu ku abo abaawandiikibwa Musa ne Alooni kabona, Abayisirayiri lwe baabalibwa mu ddungu lya Sinaayi.+65 Kubanga Yakuwa yagamba nti: “Bajja kufiira mu ddungu.”+ N’olwekyo tewali n’omu ku bo yasigalawo okuggyako Kalebu mutabani wa Yefune ne Yoswa mutabani wa Nuuni.+


text:
OMUNAALA GW'OMUKUUMI—OGW'OKUSOMA MU KIBIINA Maayi 2016
Magazini eno erimu ebitundu eby’okusoma okuva nga Jjuuni 27 okutuuka nga Jjulaayi 31, 2016.
Mugonjoole Obutakkaanya mu Ngeri ey’Okwagala
Kigendererwa ki ky’osaanidde okuba nakyo? Okulaga nti mukkiriza munno mukyamu, oba kigendererwa kirala?
“Mugende Mufuule Abantu b’Omu Mawanga Gonna Abayigirizwa”
Eby’okuddamu mu bibuuzo bina bituyamba okumanya baani abatuukiriza obunnabbi bwa Yesu.
Osalawo Otya?
Tuyinza tutya okumanya ekyo ekisanyusa Yakuwa nga tusalawo ku bintu Bayibuli by’etewaako tteeka?
Bayibuli Ekyeyongera Okukyusa Obulamu Bwo?
Omujulirwa wa Yakuwa omu yalekayo okukuba zzaala, okufuuwa ssigala, okwekatankira omwenge, n’okukozesa ebiragalalagala n’asobola okubatizibwa, naye waliwo obunafu obwamuzibuwalira ennyo okulwanyisa.
Ganyulwa mu Bujjuvu mu Bintu Yakuwa by’Atuwa
Ndowooza ki eyinza okutulemesa okuganyulwa mu bujjuvu mu bimu ku bintu ebyo?
OKUVA MU TTEREKERO LYAFFE
“Abo Abakwasiddwa Omulimu”
Ebyo ebyaliwo ku lukuŋŋaana olunene mu 1919 byakola kinene mu kutumbula omulimu gw’okubuulira mu nsi yonna.
Ebibuuzo Ebiva mu Basomi
Kiki ekiyinza okuyamba Abakristaayo okumanya obanga basaanidde okuwa abakozi ba gavumenti akasiimo? Ekibiina kiyinza kitya okwoleka essanyu nga waliwo omuntu gwe balanze nti akomezeddwawo mu kibiina? Kiki ekyaviirangako amazzi g’omu kidiba Besuzasa ekyali mu Yerusaalemi ‘okusiikuuka’?


text:
Chapter 1
1 Ekitabo eky'okuzaalibwa kwa Yesu Kristo, omwana wa Dawudi, omwana wa Ibulayimu.
2 Ibulayimu yazaala lsaaka; Isaaka n'azaala Yakobo; Yakobo n'azaala Yuda ne baganda be;
3 Yuda n'azaala Pereezi ne Zeera mu Tamali; Pereezi n'azaala Keezulooni; Keezulooni n'azaala Laamu;
4 Laamu n'azaala Amminadaabu; Amminadaabu n'azaala Nasoni; Nasoni n'azaala Salumooni;
5 Salumooni n'azaala Bowaazi mu Lakabu; Bowaazi n'azaala Obedi mu Luusi; Obedi n'azaala Yese;
6 Yese n'azaala Dawudi kabaka. Dawudi n'azaala Sulemaani mu muka Uliya;
7 Sulemaani n'azaala Lekobowaamu; Lekobowaamu n'azaala Abiya; Abiya n'azaala Asa;
8 Asa n'azaala Yekosafaati; Yekosafaati n'azaala Yolaamu; Yolaamu n'azaala Uzziya;
9 Uzziya n'azaala Yosamu; Yosamu n'azaala Akazi; Akasi n'azaala Kezeekiya;
10 Kezeekiya n'azaala Manaase; Manaase n'azaala Amoni; Amoni n'azaala Yosiya;
11 Yosiya n'azaala Yekoniya ne baganda be, mu biro eby'okutwalibwa e Babulooni.
12 Oluvannyuma olw'okutwalibwa e Babulooni, Yekoniya n'azaala Seyalutyeri; Seyalutyeri n'azaala Zerubbaberi;
13 Zerubbaberi n'azaala Abiwuudi; Abiwuudi n'azaala Eriyakimu; Eriyakimu n'azaala Azoli;
14 Azoli n'azaala Sadoki; Sadoki n'azaala Akimu; Akimu n'azaala Eriwuudi;
15 Eriwuudi n'azaala Ereyazaali; Ereyazaali n'azaala Mataani; Mataani n'azaala Yakobo;
16 Yakobo n'azaala Yusufu, eyali bba Malyamu, eyazaala Yesu ayitibwa Kristo.
17 Bwe gityo emirembe gyonna, okuva ku Ibulayimu okutuuka ku Dawudi, emirembe kkumi n'ena; nate, okuva ku Dawudi okutuuka ku kutwalibwa e Babulooni, emirembe kkumi n'ena; nate, okuva ku kutwalibwa e Babulooni okutuuka ku Kristo, emirembe kkumi n'ena.
18 N'okuzaalibwa kwa Yesu Kristo kwali bwe kuti. Malyamu nnyina bwe yali ng'akyayogerezebwa Yusufu, baali nga tebannaba kufumbiriganwa, n'alabika ng'ali lubuto olw'Omwoyo Omutukuvu.
19 Awo Yusufu bba, kubanga yali muntu mutuukirivu, n'atayagala kumukwasa nsonyi, yali alowooza okumulekayo kyama.
20 Laba bwe yali alowooza bw'atyo, malayika wa Mukama n'ajja gy'ali mu kirooto, n'amugamba nti Yusufu omwana wa Dawudi, totya kutwala Malyamu mukazi wo, kubanga olubuto lwe lwa Mwoyo Mutukuvu.
21 Naye alizaala omwana wa bulenzi; naawe olimutuuma erinnya lye YESU; kubanga ye ye alirokola abantu be mu bibi byabwe.
22 Ebyo byonna byakolebwa, bituukirire Mukama bye yayogerera mu nnabbi, ng'agamba nti,
23 Laba, omuwala atamanyi musajja aliba olubuto, era alizaala omwana wa bulenzi, Balimutuuma erinnya lye Emmanweri; eritegeezebwa nti Katonda ali naffe.
24 Yusufu bwe yazuukuka mu tulo, n'akola nga malayika wa Mukama bwe yamulagira, n'atwala mukazi we,
25 so teyamumanya okutuusa lwe yamala okuzaala omwana: n'amutuuma erinnya lye YESU.


text:
Mu nsi yonna buli muntu ayagala nnyo okulya ku ssente ze kuba zituyanya okuzikola.
Engombo eno etukiridde bulungi nnyo ku Gilbert Balibaseka Bukenya eyali amyuka omukulembeze w’eggwanga lino okuva 23, Mayi, 2003 okutuusa 23, Mayi, 2011 ate mu 1996 yaliko omubaka wa Palamenti owe Busiro County North.
Bukenya ku myaka 68 y’omu ku basajja abategeera obulungi okulya ssente ng’ali ne byana ebiwala ebito (ebijjujulu) era bangi ku badigize bagamba nti musajja ayagala ebintu.
Mu konsati ya Fik Fameica eya Kutama ku Sky Beach e Namasuba, Gilbert Bukenya yabaddeyo nnyo n’ekyana, nga kinyirira era obwadde kimuli ku lusegere ng’akisonseka obugambogambo ne kimweenya era obwadde beyiisa nga bali mukwano.


text:
EBIKWATAGANA N’EBIRI KUNGULU | KISOBOKA OKUTEGEERA BAYIBULI?
Kisoboka Okutegeera Bayibuli
Bayibuli yawandiikibwa dda nnyo. Yatandika okuwandiikibwa mu Buwalabu emyaka nga 3,500 emabega. Mu kiseera ekyo, obwakabaka obuyitibwa Shang dynasty we bwabeererawo mu China, era waayitawo emyaka nga lukumi enzikiriza ya Bbuda n’eryoka etandikibwawo mu Buyindi.
Bayibuli eddamu ebibuuzo abantu bangi bye batera okwebuuza
Ekitabo bwe kiba eky’okuganyula abantu, kirina okuba nga kyangu okutegeera era ng’ebikirimu bikwata ku bulamu bwabwe. Bayibuli bw’etyo bw’eri. Eddamu ebibuuzo bye tutera okwebuuza mu bulamu.
Ng’ekyokulabirako, wali weebuuzizzaako nti, ‘Lwaki twatondebwa?’ Abantu bamaze emyaka nkumi na nkumi nga beebuuza ekibuuzo ekyo. Kyokka ekibuuzo ekyo kiddibwamu mu ssuula ebbiri ezisooka mu kitabo kya Bayibuli eky’Olubereberye. Mu ssuula ezo, Bayibuli eyogera ku ebyo ebyaliwo ku “lubereberye,” emyaka buwumbi na buwumbi emabega; ekiseera ebintu byonna lwe byatondebwa nga mw’otwalidde ensi, n’emmunyeenye. (Olubereberye 1:1) Ate era, Bayibuli ennyonnyola engeri Katonda gye yateekateekamu ensi esobole okubeerako ebintu ebiramu, engeri abantu gye baatondebwamu, era n’ensonga lwaki baatondebwa.
YAWANDIIKIBWA MU NGERI ETEGEEREKEKA OBULUNGI
Bayibuli erimu obulagirizi obutuyamba okugonjoola ebizibu bye tufuna, era obulagirizi obwo butegeerekeka bulungi. Ekyo kiri bwe kityo lwa nsonga bbiri.
Esooka, abaawandiika Bayibuli baakozesa ebigambo ebyangu okusoma n’okutegeera. Mu kifo ky’okukozesa ebigambo ebitategeerekeka, baakozesa ebigambo bye tutegeera obulungi. N’ebintu ebyandibadde ebizibu okutegeera baabinnyonnyola nga bakozesa ebigambo ebya bulijjo era ebyangu okutegeera.
Okugeza, Yesu yakozesa ebyokulabirako abantu bye baali bamanyi obulungi, bye yali abayigiriza bisobole okubatuuka ku mitima. Ebimu ku byokulabirako bye yakozesa bisangibwa mu Njiri ya Matayo, mu ssuula 5 okutuuka ku 7. Omuwandiisi omu yagamba nti ebigambo bya Yesu ebyo “bya muganyulo nnyo gye tuli,” era n’agamba nti ekigendererwa kyabyo “si kutubuulira bigambo bingi, wabula okutulaga engeri gye tusaanidde okweyisaamu.” Ebigambo ebyo osobola okubisoma mu ddakiika 15 oba 20 zokka, kyokka ojja kukiraba nti byangu okutegeera era birimu eby’okuyiga bingi.
Ekintu ekirala ekifuula Bayibuli okuba ennyangu bye bintu by’eyogerako. Bayibuli teri ng’ebitabo eby’enfumo. Ekitabo ekiyitibwa The World Book Encyclopedia kigamba nti, ebintu ebisinga mu Bayibuli ‘bikwata ku bantu ab’ebitiibwa n’abantu aba bulijjo, ebizibu bye baayitamu, essuubi lye baalina, obunafu bwabwe, n’ebyabaleeteranga essanyu.’ N’olwekyo, kyangu okutegeera ebikwata ku bantu abo era n’okumanya bye tuyinza okubayigirako.
BULI MUNTU ASOBOLA OKUGIFUNA
Omuntu okusobola okutegeera ebiri mu kitabo, kirina okuba nga kyawandiikiddwa mu lulimi lw’amanyi. Leero kumpi buli muntu asobola okusoma Bayibuli mu lulimi lw’ategeera obulungi k’abeere mu kitundu ki eky’ensi. Ekyo kisobose kitya?
Okuvvuunula. Bayibuli yasooka kuwandiikibwa mu Lwebbulaniya, mu Lulamayiki, ne mu Luyonaani. Olw’ensonga eyo, bantu batono nnyo abaali basobola okugisoma. Abantu aboogera ennimi endala okusobola okugisoma, kyali kyetaagisa okugivvuunula. Olw’omulimu ogw’ettendo abavvuunuzi gwe bakoze, leero waliwo Bayibuli mu bulambalamba oba mu bitundutundu mu nnimi nga 2,700. Kino kitegeeza nti abantu abasukka mu 90 ku buli 100 basobola okusoma Bayibuli mu lulimi lwabwe.
Okukuba mu kyapa. Bayibuli yasooka kuwandiikibwa ku bintu ebyonooneka amangu gamba nga ku maliba ne ku bitoogo. Okusobola okukakasa nti obubaka obuli mu Bayibuli bukuumibwa, Bayibuli yakoppololwanga n’obwegendereza. Ebiwandiiko ebyo byabanga bya bbeeyi era abantu abaali basobola okubigula baabanga batono. Naye Johannes Gutenberg bwe yayiiya ekyuma ekikuba ebitabo emyaka egisukka mu 550 egiyise, Bayibuli yeeyongera okubunyisibwa. Okusinziira ku kunoonyereza okumu, Bayibuli ezikubiddwa mu bulambalamba oba mu bitundutundu zisukka mu buwumbi butaano.
Teri kitabo kirala kya ddiini kye tuyinza kugeraageranya ku Bayibuli bwe tulowooza ku bintu ebyo. Mu butuufu, engeri Bayibuli gye yawandiikibwa etusobozesa okutegeera ebigirimu. Kyokka oluusi kiyinza okukuzibuwalira okutegeera ebiri mu Bayibuli. Naye obuyambi oyinza kubuggya wa? Onooganyulwa otya bw’onoosoma Bayibuli? Weeyongere okusoma akatabo kano ofune eby’okuddamu mu bibuuzo ebyo.


text:
Tag: #TerefayinaEyaffe
Sipiika Kadaga Ayogedde Ku By’okugoba Ababaka Agamba Baali Beefudde Bakiwagi
TONSIBAAKO MATU GA MBUZI KUNDIISA NGO: Gen. Katumba Wamala Yeegaye Eby’okukuba Omubaka Zaake
Omukiise w'egye lya UPDF mu palamenti Gen. Edward Katumba Wamala yeganye ebimwogerwako nga nti yakuba omubaka wa Mityana Francis Zaake bwebaali mu palamenti gyebuvuddeko ekyamutuusizza ku ndiri kw’akyali. Katumba Wamala agamba nti Zaake okumulumiriza nga bweyamukubye agezaako ku muzimbirako linnya nakumukolerako mawulire agamugasa nga munnabyabufuzi.
Eddungiro Lya Gen. Katumba Wamala Lirumbiddwa E Mukono Bamubbyeeko Enkoko Ezisoba Mu 150
Abazigu abatannategeerekeka balumbye amaka ga minisita omubeezi ow’ebyenguudo Gen. Katumba Wamala nebasitukira mu nkookoze eziwerera ddala 237mukiro ekikeseza olunaku olwaleero. Kigambibwa nti guno ssi gwe mulundi ogusoose ng’ababbi balumba amaka ge nga n’omulundi ogusembayo baatwala ebintu ebiwerako omwali ne byomunju. Gen. Katumba agambibwa okuba nti ye yakuba omubaka we Mityana Zaake
ENSONGA Z’OKUTIGIINYA SSEMATEEKA: Bannaddiini Baagala Bannayuganda Bonna Beesalirewo
ENDOWOOZA Y’ABATO: Kyeboogera Ku Babaka Okulwanira Mu Palamenti
OKULONDA ABAKULEMBEZE B’OKUBYALO: MAO Agamba Ebiriwo Tebigenda Kubaggya Ku Nsonga Eno
Okunyweza E Kanisa Ab’e Katuuso Batuuzizza Omulabirizi
OKUTUMBULA EBYOBULAMBUZI MU GGWANGA: Ab’e Mbarara Bakungiddwa Okutunuulira Ennyo Ebyobulimi
Minisita omubeezi owa minisitule y’ebyokwerinda nga y’akola ku nsonga z’abaaliko Abajasi Lt. Col. Bright Rwamirama bw’abadde ali kumukolo gw’okwolesa ebintu eby’enjawulo ebikoleddwa mu mata, ogwategekeddwa aba Igongo Culture Center nga bali wamui n’ekitongole ky’ebyobulambuzi agambye nti kyetaaga okuba nti abalambuzi abajja muno baleme kukoma kulaba bisolo oba Nyanja kyokka, wabula


text:
Tumuhimbise atwaliddwa mu ddwaliro nga embeera ye ssi nnungi.
Omukwanaganya w’emirimu mu kibiina kya Youth Brotherhood, Norman Tumuhimbise atwaliddwa mu ddwaliro nga embeera ye tewoomya Nakabululu oluvannyuma lw’okukomezebwawo n’asuulibwa okuliraana amaka ge awo e Kasubi.
Kinnajjukirwa nti Tumuhimbise yali yabuzibwawo abantu abataategeerekeka okumala e sabbiiti nnamba, wabula eggulo abantu be omwabadde ne Mukyala we ne beecwacwana ne balumba Police olunaku lw’eggulo. .
- Wabula bugenze okukya leero nga Tumuhimbise yasuuliddwa okuliraana amaka ge e Kasubi.


text:
Munnauganda munnange, nammwe abasomi baffe mwenna abalala, mbalamusaako nga okulonda 2016 kubula mbale. Nga bwe tuzze tutambulira mu Pastoral Commissions essatu, olwaleero njagadde ntangaaze ku bukulembeze, n’okulonda okubindabinda mu ggwanga lyaffe lino Uganda. Olwo nno olaba bulungi, nti tutunuulira Yezu Kabaka, oba Omulimo gwa Eklezia ogw’okulambika abanti n’ensi yonna, nga tulabira ku Yezu Kabaka waffe.
Ku luno njagala tutunuulire Motto y’eggwanga lyaffe “Ku Lwa Katonda n’ensi Yange“ eragira ddala obulungi ennyo Omulamwa ogwo waggulu. Ddala kituufu, Uganda yetaaga Bannabyaggwanga so si Bannabyabufuzi; anti ne Kabaka waffe Yezu atugamba nti yajja kuwereza sso si kuwerezebwa (Mk. 10:45).
Mu byonna, tuwereze Katonda, kko ensi yaffe. Olwo ne twebuuza nti nga tulina Motto eyo, tutendeke, tuwagire era tulonde Bannabyaggwanga oba Bannabyabufuzi?
Ono ye muntu alina omutima gwe ggwangalye era nga yye tasooka kutunuulira Ddiini, Kibiina, oba kitundu oyo eyesimbyewo mw’asibuka, wabula obulungi n’obusobozi bw’omuntu oyo!
Ono yye anoonya an’akolera eggwanga lyaffe ligende mu maaso, mu bulungi ne mu bubi. Kino kirabika bulungi nnyo mu Team z’omupiira oba ez’emizannyo emirala, naddala kati ku mutindo kweziri! Anagasa Team oyo gwe banoonya sso si wa Ddiini ki, ggwanga ki etc. Kye tuva tulaba nga Teams zino ziri ku mulembe gwa waggulu nnyo.
Kino tekiri ku bakulira Teams zino bokka wabula naffe abawagizi tuwagira Team oba omuzannyi gundi kubanga tulaba nga Team agikolera erinnya oba asamba mu ngeri etumatiza!
Munnabyaggwanga y’oyo awagira era n’alonda oyo gw’asiimye ku lw’okukulakulanya eggwanga!
Ono yye tasooka kutunuulira bulungi bwa muntu ayagala kutukulembera, wabula atunuuliramu Ddiiniye, ggwangalye oba ekibiina mw’ali?
Akabi akali wano kwe kukonzibya abantu b’eggwangalye oba Eddiiniye oba n‘ekibiinakye ku mitendera egiwerako:-
Anti Okusookera ddala kiretera ab’eddiiniye, ekibiinakye oba eggwangalye (ekitundu gy’asibuka) obutavuganya kweyongera kukuguka mu bukulembeze, kubanga baba bamanyi nti olunavaayo mu kiti ekyo, kiba kiwedde bamuwabuwi kalulu!
Ekyokubiri, kiretawo emivuyo mu kwetegekera okulonda ne mu budde bw’okulonda nga bwe tulimu kati! Anti ku ndowoza eno, yagala, gaana oyo awagira mu ngeri eyo, si lwa bulungi bwa ggwanga lyonna wabula bwa Ddiini, kika oba ekitundu gy’asibuka aba amanyi nti gw’awagira y’aba alina okuyitamu. Era emirundi mingi bw’atayitamu nga awoza baatubbye!
Okusinziira ku biriwo kati, twandisuubidde nti okulonda kwaffe mu mwaka guno kujja kuba kwa bwenkanya!
Nga tutunuulidde Motto yaffe “Ku lwa Katonda n’ensi yaffe (Uganda)“, nsaba buli Munnauganda asigale mu mutima ogwa Motto eno.
Akatundu akasooka aka Motto eno: “Ku lwa Katonda...“ kategeeza nti bino eby’obukulembeze bikoma wano ku nsi naye ate mu Katonda tugenda kusigala mu bulamu obutaggwawo nga bino eby’obukulembeze bwoku nsi kuno biwedde. Awo nno ffenna nga bwe tusibuka mu Katonda omu ono; tusigale nga twagalana yadde tetuli ba ndowoza yemu.
Akatundu akokubiri: “...n’ensi yaffe“ katujjukiza nti ekikulu nsi yaffe, gwanga lyaffe Uganda kugenda mu maaso so si kwelowozako ffekka!
Nga mmaliriza, nsaba Bannauganda bannange mwenna, abalonzi n’abatali, ab’esimbyewo n’abatesimbyewo, abanawangulwa n’abanawangulwa, tutunule emabega gye tuvudde twebaze Katonda, obudde buno bwe tulimu tububeeremu mu ssanyu na kwagala, ate ebijja mu maaso tubirengere na ssuubi!
Ku lwa Katonda n’ensi yaffe Uganda!
Pastoral Commissionar, Kampala Archdiocese


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
118 Mwebaze Yakuwa, kubanga mulungi;+Okwagala kwe okutajjulukuka kwa mirembe na mirembe.
2 Isirayiri kaakano k’egambe nti:
“Okwagala kwe okutajjulukuka kwa mirembe na mirembe.”
3 Ab’ennyumba ya Alooni kaakano ka bagambe nti:
“Okwagala kwe okutajjulukuka kwa mirembe na mirembe.”
4 Abo abatya Yakuwa kaakano ka bagambe nti:
“Okwagala kwe okutajjulukuka kwa mirembe na mirembe.”
5 Bwe nnali mu nnaku nnakoowoola Ya;Ya n’annyanukula n’antwala mu kifo omutali kabi.+
6 Yakuwa ali ku ludda lwange; siityenga.+
Omuntu ayinza kunkola ki?+
7 Yakuwa ali ku ludda lwange era annyamba;+Abo abatanjagala nja kubatunuulira n’amaaso agooleka obuwanguzi.+
8 Kirungi okufuula Yakuwa ekiddukiro kyaffeOkusinga okwesiga abantu.+
9 Kirungi okufuula Yakuwa ekiddukiro kyaffeOkusinga okwesiga abafuzi.+
10 Amawanga gonna ganneetooloola,Naye mu linnya lya YakuwaNnagasindika eri.+
11 Ganneetooloola, weewaawo ganneetooloolera ddala.
Naye mu linnya lya Yakuwa,Nnagasindika eri.
12 Ganneetooloola ng’enjuki,Naye gaazikizibwa mangu ng’omuliro ogukoleezeddwa mu maggwa.
Mu linnya lya Yakuwa,Nnagasindika eri.+
13 Bansindika n’amaanyi ngwe wansi,Naye Yakuwa n’annyamba.
14 Ya kye kiddukiro kyange era ge maanyi gange,Era afuuse obulokozi bwange.+
15 Eddoboozi ly’okusanyuka n’ery’obulokoziLiri mu weema z’abatuukirivu.
Omukono gwa Yakuwa ogwa ddyo gwoleka amaanyi gaagwo.+
16 Omukono gwa Yakuwa ogwa ddyo gwegulumiza;Omukono gwa Yakuwa ogwa ddyo gwoleka amaanyi gaagwo.+
17 Sijja kufa, nja kusigala nga ndi mulamu,Nsobole okulangirira ebyo Ya by’akola.+
18 Ya yankangavvula nnyo,+Naye teyampaayo eri okufa.+
19 Munzigulirewo enzigi ez’obutuukirivu;+Nja kuyingira ntendereze Ya.
20 Guno gwe mulyango gwa Yakuwa.
Omutuukirivu ajja kuyita omwo ayingire.+
21 Nja kukutendereza kubanga wannyanukula+Era n’ofuuka obulokozi bwange.
22 Ejjinja abazimbi lye baagaanaLye lifuuse ejjinja ekkulu ery’oku nsonda.+
23 Kino Yakuwa y’akikoze,+Era kitwewuunyisa nnyo.+
24 Luno lwe lunaku Yakuwa lw’ataddewo;Era ku lunaku luno tujja kusanyuka era tujaguze.
25 Ai Yakuwa, tukwegayiridde tulokole!
Ai Yakuwa tuyambe tuwangule!
26 Aweereddwa omukisa oyo ajjira mu linnya lya Yakuwa;+Tubawa omukisa nga tusinziira mu nnyumba ya Yakuwa.
27 Yakuwa ye Katonda;Atuwa ekitangaala.+
Mwegatte ku kibinja ky’abo abagenda okukwata embaga nga mukutte amatabi g’emiti,+Okutuukira ddala ku mayembe g’ekyoto.+
28 Ggwe Katonda wange, njanga kukutendereza;Katonda wange, nja kukugulumizanga.+
29 Mwebaze Yakuwa,+ kubanga mulungi;Okwagala kwe okutajjulukuka kwa mirembe na mirembe.+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Zabbuli 118
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
37 Awo Bezaleeri+ n’akola Essanduuko+ mu mbaawo z’omuti gwa sita. Obuwanvu bwayo bwali emikono ebiri n’ekitundu, obugazi bwayo bwali omukono gumu n’ekitundu, ate obugulumivu bwayo bwali omukono gumu n’ekitundu.+
2 Yagibikkako zzaabu omulongoofu munda ne kungulu, era n’agissaako omuge ogwa zzaabu.+
3 Bwe yamala n’agikolera empeta nnya eza zzaabu n’aziteeka waggulu w’amagulu gaayo ana, ng’ebbiri ziri ku ludda olumu ate ng’endala ebbiri ziri ku ludda olulala.
4 Ate era yakola emisituliro mu mbaawo z’omuti gwa sita n’agibikkako zzaabu.+
5 Emisituliro yagiyingiza mu mpeta ezaali ku Ssanduuko eruuyi n’eruuyi, nga gya kusituzanga Essanduuko.+
6 Yakola eky’okubikkako ekya zzaabu omulongoofu;+ obuwanvu bwakyo bwali emikono ebiri n’ekitundu ate obugazi omukono gumu n’ekitundu.+
7 Era yaweesa bakerubi babiri+ mu zzaabu ng’akozesa ennyondo n’abateeka ku njuyi zombi ez’eky’okubikkako.+
8 Kerubi omu yali ku ludda olumu ate kerubi omulala yali ku ludda olulala. Yakola bakerubi n’abateeka ku njuyi zaakyo zombi.
9 Ebiwaawaatiro bya bakerubi byali byanjuluziddwa waggulu, nga basiikiriza eky’okubikkako n’ebiwaawaatiro byabwe.+ Baali batunuuliganye, ng’obwenyi bwabwe butunudde ku ky’okubikkako.+
10 Era yakola emmeeza mu mbaawo z’omuti gwa sita;+ obuwanvu yali emikono ebiri, obugazi yali omukono gumu, ate obugulumivu yali omukono gumu n’ekitundu.+
11 Yagibikkako zzaabu omulongoofu era n’agissaako omuge ogwa zzaabu.
12 Bwe yamala n’akola omugo gwayo, ng’obugazi bwagwo bwenkana ekibatu, era n’agissaako omuge ogwa zzaabu.
13 Ate era yagikolera empeta nnya eza zzaabu n’aziteeka ku nsonda ennya amagulu we gakwataganira n’emmeeza.
14 Empeta ezo zaali kumpi n’omugo, nga za kuwanirira emisituliro egy’okusituza emmeeza.
15 Era yakola emisituliro mu mbaawo z’omuti gwa sita n’agibikkako zzaabu, nga gya kusituzanga emmeeza.
16 Ebyo bwe byaggwa, n’akola ebintu by’oku mmeeza mu zzaabu omulongoofu—ebibya byayo, ebikopo byayo, ebbakuli zaayo, n’ensumbi zaayo, ebyali eby’okukozesa okufuka ebiweebwayo eby’eby’okunywa.+
17 Era yakola ekikondo ky’ettaala+ ekya zzaabu omulongoofu. Yakiweesa ng’akozesa ennyondo. Entobo yaakyo n’enduli yaakyo n’obukopo bwakyo n’ebituttwa byakyo n’ebimuli byakyo byonna byali wamu.+
18 Amatabi mukaaga gaali gava ku kikondo, ng’amatabi asatu gava ku ludda lwakyo olumu ate ng’amatabi amalala asatu gava ku ludda lwakyo olulala.
19 Ku buli limu ku matabi asatu agaali ku ludda olumu olw’ekikondo ky’ettaala kwaliko obukopo busatu obulinga ebimuli by’omuloozi, n’ebituttwa, n’ebimuli, nga byonna bigenda biddiriŋŋana, ne ku buli limu ku matabi asatu ag’oludda olulala kwaliko obukopo busatu obulinga ebimuli by’omuloozi, n’ebituttwa, n’ebimuli, nga byonna bigenda biddiriŋŋana. Amatabi gonna omukaaga agaali ku kikondo ky’ettaala bwe gatyo bwe gaakolebwa.
20 Ku nduli y’ekikondo ky’ettaala kwaliko obukopo buna obulinga ebimuli by’omuloozi, n’ebituttwa, n’ebimuli, nga byonna bigenda biddiriŋŋana.
21 Wansi w’amatabi abiri agasooka agava ku nduli y’ekikondo ky’ettaala waaliwo ekituttwa, ne wansi w’amatabi abiri agaddako waaliwo ekituttwa, era ne wansi w’amatabi abiri agasembayo waaliwo ekituttwa. Bwe kityo bwe kyali wansi w’amatabi gonna omukaaga agava ku nduli y’ekikondo ky’ettaala.
22 Ebituttwa n’amatabi n’ekikondo ky’ettaala kyonna byaweesebwa n’ennyondo mu zzaabu omulongoofu nga byonna biri wamu.
23 Ettaala zaakyo omusanvu,+ ne magalo zaakyo, n’eby’okuteekangamu evvu ly’entambi yabikola mu zzaabu omulongoofu.
24 Ekikondo ky’ettaala n’ebintu byakyo byonna yabikola mu ttalanta ya zzaabu omulongoofu.
25 Awo n’akola ekyoto eky’obubaani+ mu mbaawo z’omuti gwa sita. Enjuyi zaakyo ennya zaali zenkanankana; obuwanvu yali omukono gumu, obugazi omukono gumu, n’obugulumivu emikono ebiri. Amayembe gaakyo gaali ga muti gumu nakyo.+
26 Yakibikkako zzaabu omulongoofu kungulu ne ku njuyi zaakyo zonna ne ku mayembe gaakyo, era yakissaako omuge ogwa zzaabu.
27 Yakikolera empeta bbiri eza zzaabu n’aziteeka wansi w’omuge gwakyo ku njuyi bbiri ezitunuuliganye, nga za kuwaniriranga emisituliro egy’okukisituza.
28 Oluvannyuma yakola emisituliro mu mbaawo z’omuti gwa sita n’agibikkako zzaabu.
29 Ate era yakola amafuta amatukuvu+ n’obubaani obw’akaloosa+ obulongoofu nga bitabuddwa mu ngeri ya kikugu.
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Okuva 37
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Amawulire
Ministry Ye’byobulamu Ewakanyizza Eby’Ebola
Ivan Ssenabulya
August 11th, 2017
LUWERO
Bya Sam Ssebuliba
Ministry yebyobulamu evudeyo newakanya ebigambibwa nti waliwo omuntu omulwadde wa Ebola eyazulibwa mu kitundu kye Luweero gy’ebuvudeko.
Kinajukirwa nti ngennaku zomwezi 7th guno waliwo omukyala eyafa e Luweero wabula ngobubonero bwonna bulaga nti yaffa kirwadde kino kya Ebola ekyaletera abantu okwerarikira.
Ayogerera ministry Vivian Sserwanja agambye nti okunonyereza okwavudde mu Uganda Virus Research Institute, ekkebejjezo lya gavumenti kulaga nti omusaayi gwomugnzi tegwabademu kirwadde kyonna ekikwatagana nebirwadde nga Ebola, Marburg, nebirara
Wabula ono agambye nti waliwo abantu abalala 3 bebatedde mu ddwaliro lya Bishop Asili Hospital e Luweero okusobola okubetegereza


text:
EBIKWATAGANA N’EBIRI KUNGULU | OSOBOLA OKUBEERA MUKWANO GWA KATONDA
Obulamu Obusingayo Okuba obw’Essanyu
Biki by’osaanidde okukola okusobola okubeera mukwano gwa Katonda? Tulabye ebintu bisatu era bye bino:
Manya erinnya lya Katonda era olikozese.
Wuliziganya naye buli lunaku ng’omusaba era ng’osoma Bayibuli.
Bulijjo kola Yakuwa by’ayagala.
Okusinziira ku ebyo bye tulabye, okola byonna ebyetaagisa okusobola okubeera n’enkolagana ey’oku lusegere ne Katonda? Waliwo we weetaaga okulongoosaamu? Kyo kituufu nti kyetaagisa okufuba, naye ojja kuganyulwa nnyo bw’onoofuba okubikola.
Jennifer abeera mu Amerika agamba nti: “Bw’ofuba okuba n’enkolagana ennungi ne Katonda okufuba kwo tekuba kwa bwereere kubanga kuvaamu emikisa mingi. Weeyongera okwesiga Katonda, n’okumanya engeri ze. N’ekisinga byonna, weeyongera okumwagala. Buno bwe bulamu obusingayo okuba obw’essanyu!”
Bw’oba oyagala okuba mukwano gwa Katonda, Abajulirwa ba Yakuwa beetegefu okukuyamba. Basobola okukuyigiriza Bayibuli ku bwereere. Ate era bakwaniriza mu nkuŋŋaana zaabwe ezibeera ku Kizimbe ky’Obwakabaka eky’Abajulirwa ba Yakuwa, gy’ojja okusanga abantu abaagala ennyo Katonda. * Bw’onookola bw’otyo, naawe ojja kuwulira ng’omuwandiisi wa zabbuli eyagamba nti: “Kirungi nze nsemberere Katonda.”
^ lup. 9 Okusobola okufuna akuyigiriza Bayibuli oba okumanya ekifo ekikuli okumpi Abajulirwa ba Yakuwa we bakuŋŋaanira, buuza akuwadde akatabo kano oba genda ku mukutu gwaffe, www.jw.org, ogw’Oluganda wansi w’omutwe, WULIZIGANYA NAFFE.


text:
Loodi Meeya wa Kampala Erias Lukwago ayimirizza olukiiko lwa KCCA olwayitiddwa okuteesa ku nnongosereza mu tteeka okuddukanyizibwa Kampala.
Benny Namugwanya amyuka minisita wa Kampala alwetabyemu ne ba kansala okuva mu ggombolora ezikola Kampala - bano babadde batudde mu kibanyi oba gallery ng’abamu ku bbo mwebaleekanira Lukwago obugambogambo awo okumaliriza nga Lukwago olukiiko aluyimirizza.
Ba kansala abamu katono bakubaganire ebweru w’ekisenge omuteesezebwa.
Posted 14 min 53 sec ago..
Posted 7 min 45 sec ago..


text:
Chapter 1
1 Ebigambo bya Yeremiya mutabani wa Kirukiya ow'oku bakabona abaali mu Anasosi mu nsi ya Benyamini:
2 eyajjirwa ekigambo kya Mukama mu mirembe gya Yosiya mutabani wa Amoni, kabaka wa Yuda, mu mwaka ogw'ekkumi n'esatu ogw'okufuga kwe.
3 Era kyajjira ne mu mirembe gya Yekoyakimu mutabani wa Yosiya kabaka wa Yuda, okutuusa ku nkomerero y'omwaka ogw'ekkumi na gumu ogwa Zeddekiya mutabani wa Yosiya kabaka wa Yuda: okutuusa ab'e Yerusaalemi lwe baatwalibwa nga basibe mu mwezi ogw'okutaano.
4 Awo ekigambo kya Mukama ne kinjijira nti
5 Bwe nnali nga sinnakubumba mu lubuto nakumanya, era nga tonnava mu lubuto nakutukuza; nkutaddewo okuba nnabbi eri amawanga.
6 Awo nze ne ndyoka njogera nti Woowe, Mukama Katonda! laba, siyinza kwogera: kubanga ndi mwana muto.
7 Naye Mukama n'aŋŋamba nti Toyogera nti Ndi mwana muto: kubanga eri bonna gye nnaakutumanga gy'onoogendanga, era kyonna kye nnaakulagiranga ky'onooyogeranga.
8 Tobatyanga: kubanga nze ndi wamu naawe okukuwonya, bw'ayogera Mukama.
9 Awo Mukama n'agolola omukono gwe n'akoma ku kamwa kange; Mukama n'aŋŋamba nti Laba, ntadde ebigambo byange mu kamwa ko:
10 laba, leero nkutaddewo okuba omukulu w'amawanga era ow'amatwale ga bakabaka, okusimbula n'okumenya n'okuzikiriza n'okusuula; okuzimba n'okusimba.
11 Era nate ekigambo kya Mukama ne kinjijira nga kyogera nti Yeremiya, olaba ki? Ne njogera nti Ndaba omuggo ogw'omulozi.
12 Awo Mukama n'aŋŋamba nti Olabye bulungi: kubanga ndabirira ekigambo kyange okukituukiriza.
13 Awo ekigambo kya Mukama ne kinjijira omulundi ogw'okubiri nga kyogera nti Olaba ki? Ne njogera nti Ndaba entamu eyeesera; n'amaaso gaayo gayima obukiika obwa kkono.
14 Awo Mukama n'aŋŋamba nti Okuyima obukiika obwa kkono obubi bulifubutukira ku bonna abali mu nsi.
15 Kubanga, laba, ndiyita ebika byonna eby'amatwale ga bakabaka b'obukiika obwa kkono, bw'ayogera Mukama; era balijja ne basimba buli muntu entebe ye awayingirirwa mu miryango gya Yerusaalemi n'okwolekera bbugwe waayo yenna enjuyi zonna n'okwolekera ebibuga byonna ebya Yuda.
16 Era ndyatula emisango gyange eri bo olw'obubi bwabwe bwonna; kubanga bandese ne booteza obubaane eri bakatonda abalala, ne basinza emirimu egy'engalo zaabwe bo.
17 Kale nno weesibe ekimyu oyimuke obagambe byonna bye nkulagira: tokeŋŋentererwanga eri bo, nneme okukukeŋŋenterera mu maaso gaabwe.
18 Kubanga, laba, nkufudde leero ekibuga ekiriko enkomera, era empagi ey'ekyuma, era bbugwe ow'ekikomo eri ensi yonna, eri bakabaka ba Yuda, eri abakulu baayo, eri bakabona baayo, n'eri abantu ab'omu nsi.
19 Era balirwana naawe; naye tebalikuwangula: kubanga nze ndi wamu naawe, bw'ayogera Mukama, okukuwonya.


text:
Essuula 1
1 Nze omukadde mpadiikira Gayo omwagalwa, gwe njagala mu mazima.
2 Omwagalwa, nsaba obeerenga bulungi mu bigambo byonna era obeerenga n'obulamu, ng'omwoyo gwo bwe gubeera obulungi.
3 Kubanga nnasanyuka nnyo ab'oluganda bwe bajja ne bategeeza amazima go, nga ggwe bw'otambulira mu mazima.
4 Ssirina ssanyu lingi erisinga lino, okuwulira abaana bange nga batambulira mu mazima.
5 Omwagalwa, gya bwesigwa emirimu gyo gyonna gyonna gy'okolera ab'oluganda era abagenyi;
6 abaategeeza okwagala kwo mu maaso g'ekkanisa; abo bw'onoobatambuzanga nga Katonda bw'asaanira, onookolanga bulungi:
7 kubanga baavaayo olw'Erinnya nga tebaweereddwa kintu ba mawanga.
8 Kale kitugwanidde okusembezanga abali ng'abo tulyoke tukolenga omulimu gumu n'amazima.
9 Nnawandiikira ekkanisa ekigambo: naye Diyotuleefe ayagala okubeera omukulu waabwe tatukkiriza.
10 Bwe ndijja kyendiva njijukiza abantu ebikolwa bye by'akola ng'ayogera ku ffe ebigambo ebibi ebitaliimu: so ebyo tebimumala, naye era ye yennyini tasembeza ba luganda, era n'abaagala okubasembeza abaziyiza n'abagoba mu kkanisa.
11 Omwagalwa, togobereranga kibi, wabula ekirungi. Akola obulungi ye wa Katonda: akola obubi nga talabanga Katonda.
12 Demeteriyo asiimibwa bonna, era n'amazima gennyini: era naffe tutegeeza; naawe omanyi ng'okutegeeza kwaffe kwa mazima.
13 Nnalina ebigambo bingi okukuwandiikira, naye saagala kukuwandiikira na bwino na kkalaamu:
14 naye nsuubira okukulaba amangu, tulyogera akamwa n'akamwa. Emirembe gibenga gy'oli. Ab'omukwano bakulamusizza. Lamusa ab'omukwano ng'amannya gaabwe bwe gali.


text:
Emizannyo
Blatter akunze ku bumu
Akulira ekibiina kya FIFA Sepp Blatter obubaka bwe bwetoololodde ku bumu ng’okulonda omukulembeze omuggya kugenda mu maaso. Okuonda kuno kujjidde wakati mu kunonyereza ku nguzi efumbekedde ekibiina kya FIFA nga waliwo n’abakwatibw agyebuvuddeko Blatter asuubirwa okulya ekisanja ky’okutaano asabye abantu okuba obumu okusobola okutwaala omuzannyo […]
enjaga mu bimuli
Abaddukanya ekibuga ekimanyiddwa nga Kazakh batandise okunonyereza ku njaga ebadde erimibwa mu bimuli by’ekibuga Abatuuze beebalabye ng’ebimuli bijimuse nga bijjuddemu njaga ng’ebadde ewunya n’okuwunya ku nguudo Abaddukanya ekibuga kino bagamba nti bagala akuzuula oba enjaga eno yalimwa mu butanwa oba mu bugenderevu
Ono kimuweddeko
Omukyala eyafiirwaako mwanyina ebigambo bimuweddeko bw’asanze omusajja omulala ng’alina feesi y’ey’omugenzi Richard Norris ow’ewaka 39 feesi ye kumpi yaggwaawo bweyekuba amasasi mu butanwa mu mwaka gwa 1997 kyokka n’aweebwa feesi endala ey’omusajja eyali afiiridde mu kabenje Omukyala ono olulengedde omusajja ono asoose kusooka kuwakana ng’alowooza […]
Abadde ayagala okufuuka omukazi afudde
Ali Mivule
May 28th, 2015
Omusajja eyekubye eddagala ng’ayagala okumera amabeere yetabe mu mpaka z’obwa nalulungi afudde tafunye mu ntuuyo ze Juan Manuel Sanchez,ng’abadde yeeyita Bebo abadde ayagala kwetaba mu mpaka z’obwa nalulungi mu Mexico
Ayidde
Ali Mivule
May 27th, 2015
Omusajja eyawalampye ekizimbe ng’ali bukunya, bamujjeeyo tamanyi kiri mu nsi oluvanyuma lw’ekyuuma okumwokya Omusajja ono tategedde nti abadde ayimiridde wakati w’ebyuuma era omukka gwebifulumya gumubabudde yenna Ekimututteyo nze naawe kyokka nga bibadde mu kibuga Florida
Ono talina bbuba
Ali Mivule
May 27th, 2015
Abasajja bangi bwebategeera abasajja ababagaalira abakyala babajjirayo majambiya Ssi bwegubadde eri omuvubuka ategedde nti mukyala we abaddeyo n’omuvubuka ebbali Ono ng’ayita mu ssimu ya mukyala we afunye essiimu ya musangi we n’amuggulako omukwano era okukkakkana nga balidde ekyemisana Omusajja ono agambye nti abadde ayagala kumanya […]
Okutuula ku ttooyi kibi
Ali Mivule
May 18th, 2015
Abantu bangi ennaku zino bettanira kabuyonjo enzungu ezitulwaako naye obadde okimanyi nti kibi okutikkula ng’otudde Ekitabo ekijja ekifulumiziddwa kigamba nti buli lw’otuula ng’ofuluma etuulira emisuwa era nga kisobola okuvaako obulumbi ng’omuntu afuluma Awandiise ekitabo kino amanyiddwa nga Enders agamba nti omuntu asaanye okusitama okwewala ebizibu […]
Embizze yerippye ku mukazi
Ali Mivule
May 6th, 2015
Waliwo embizzi eyakula n’ewola egezezzaako okugwiira omukyala okumukaka omukwano mu maaso g’emmotoka ye Kino kibadde mu ggwanga lya New Zealand ng’omukyala ono asoose kugoba mbizzi eno ebadde wakati mu luguudo w’abadde alina okuyita Omukyala ono afulumye mu motoka okugigoba kyokka n’emusimbako era okukkakkana ng’emujjeemu empale […]
Embwa ekubye emmotoka mu kidiba
Ali Mivule
May 4th, 2015
Embwa ebagudde kabangali ya mukama waayo n’egivuga egiremedde okukkakkana ng’egikubye mu kidiba ekiwugirwaamu Embwa eno obwedda etude mabega kyokka nga bakama baayo bwebavuddemu okugenda mu supamaketi n’ebagulawo emmotoka Ekirungi nti ekidiba kino tekibaddemu mintu era tewali alumiziddwa
Atambuzza ekidomola afunye emitwalo 40
Ali Mivule
April 29th, 2015
Omusajja ow’emyaka 33 atambudde mailo 16 n’ekidomola kya liita 20 nga tawummuzza era neyewangulira emitwalo 40 Japhet Mwebembezi omutuuze we Kyanamukaaka atambudde olugendo lwa mailo 16 mu mpaka z’abaddemu ne munne ategerekese nga Paul Muwonge Mwebembezi ategeezezza abatuuze nti asobola okutambula okuva e Kyannamukaaka okutuuka […]


text:
Amawanga Gategekebwa ‘Okuyigirizibwa Yakuwa’
“Ow’essaza . . . n’afuuka mukkiriza olw’okuba yeewuunya okuyigiriza kwa Yakuwa.”
1-3. Lwaki tekyandibadde kyangu eri abayigirizwa ba Yesu okubuulira amawulire amalungi mu “mawanga gonna”?
YESU KRISTO yakwasa abagoberezi be omulimu ogw’amaanyi. Yabagamba nti: “Mugende mufuule abantu b’omu mawanga gonna abayigirizwa.” Okukola ekyo, kyandiviiriddeko ‘amawulire amalungi ag’Obwakabaka okubuulirwa mu nsi yonna etuuliddwamu okuba obujulirwa eri amawanga gonna.’
2 Abayigirizwa baali baagala nnyo Yesu n’amawulire amalungi. Wadde kyali kityo, bayinza okuba nga baali beebuuza engeri gye bandisobodde okutuukirizaamu omulimu ogwali gubakwasiddwa. Okusookera ddala, abayigirizwa abo baali batono nnyo. Era baali babuulira abantu nti Yesu Mwana wa Katonda, kyokka ng’ate Yesu yali amaze okuttibwa. Abayigirizwa baali batwalibwa okuba abantu abataasoma era aba bulijjo. (Bik. 4:13) Obubaka bwe baalina okubuulira bwali bwawukana ku bulombolombo abakulembeze b’eddiini bwe baali bayigiriza, kyokka ng’ate obulombolombo obwo bwali bumaze emyaka mingi ng’abantu babukkiririzaamu. Okuva bwe kiri nti abayigirizwa abo baali tebassibwamu kitiibwa mu nsi yaabwe, bayinza okuba nga baali beebuuza obanga abantu abaali mu bitundu by’obwakabaka bwa Rooma ebirala bandibawulirizza.
3 Okugatta ku ekyo, Yesu yali yagamba abayigirizwa be nti bandibadde bakyayibwa, bayigganyizibwa, era nti n’abamu ku bo bandibadde battibwa. (Luk. 21:16, 17) Bandibadde babuulira mu bitundu omuli abantu ab’enkwe, omuli bannabbi ab’obulimba, era omuli ebikolwa eby’obujeemu. (Mat. 24:10-12) Ne bwe kiba nti abantu bonna be bandibuulidde bandikkirizza obubaka bwabwe, abayigirizwa abo bandisobodde batya “okutuuka mu bitundu by’ensi ebisingayo okuba ewala”? (Bik. 1:8) Abayigirizwa bayinza okuba nga baali beebuuza engeri gye bandisobodde okukolamu omulimu gw’okubuulira nga boolekagana n’embeera ng’ezo enzibu!
4. Biki ebyava mu mulimu gw’okubuulira ogwakolebwa abayigirizwa ba Yesu mu kyasa ekyasooka?
4 Wadde ng’abayigirizwa baali bakimanyi nti tekyandibadde kyangu kubuulira mawulire amalungi, baagondera ekiragiro kya Yesu ne babuulira mu Yerusaalemi, mu Samaliya, ne bitundu by’ensi ebirala. Wadde ng’abayigirizwa baayolekagana n’ebizibu bingi, oluvannyuma lw’emyaka nga 30 gyokka, amawulire amalungi gaali gabuulirwa “mu bitonde byonna ebiri wansi w’eggulu,” nga ‘gabala ebibala, era nga geeyongera mu nsi yonna.’ (Bak. 1:6, 23) Ng’ekyokulabirako: Oluvannyuma lw’okuwulira ebyo omutume Pawulo bye yayogera ne bye yakola ku kizinga ky’e Kupulo, ow’essaza Omuruumi ayitibwa Serugiyo Pawulo ‘yafuuka omukkiriza olw’okuba yeewuunya okuyigiriza kwa Yakuwa.’
5. (a) Kiki Yesu kye yasuubiza abayigirizwa be? (b) Oluvannyuma lw’okwetegereza embeera eyaliwo mu kyasa ekyasooka, kiki abamu kye baagamba?
5 Abayigirizwa ba Yesu baali bakimanyi nti baali tebasobola kukola mulimu ogw’okubuulira mu maanyi gaabwe. Yesu yali yabasuubiza nti yandibadde wamu nabo era nti bandiweereddwa omwoyo omutukuvu okubayamba mu mulimu ogwo. (Mat. 28:20) Ate era embeera eyaliwo mu nsi mu kyasa ekyasooka eyinza okuba nga yakifuula kyanguko eri abayigirizwa okubuulira. Ekitabo ekiyitibwa Evangelism in the Early Church kigamba nti: ‘Kirabika ekyasa ekyasooka kye kiseera ekyasingayo okuba ekirungi Abakristaayo okutandika okubuulira. Mu butuufu, mu kyasa eky’okubiri Abakristaayo abamu baatandika n’okugamba nti embeera eyaliwo mu kyasa ekyasooka Katonda ye yali agitaddewo okusobozesa Abakristaayo okubuulira.’
6. Kiki kye tujja okulaba (a) mu kitundu kino? (b) mu kitundu ekiddako?
6 Kyandiba nti Katonda ye yateekawo embeera eyaliwo mu kyasa ekyasooka asobozese Abakristaayo okubuulira? Ekyo Bayibuli tekitubuulira. Naye kye tumanyi kiri nti: Yakuwa yali ayagala amawulire amalungi gabuulirwe naye ng’ate ekyo Sitaani takyagala. Mu kitundu kino, tugenda kulaba ebintu ebyakifuula ekyangu okubuulira amawulire amalungi mu kyasa ekyasooka. Mu kitundu ekiddako, tujja kulaba ebimu ku bintu ebituyambye okutuusa amawulire amalungi mu bitundu by’ensi ebisingayo okuba ewala.
EMIREMBE MU KISEERA KY’OBUFUZI BWA ROOMA
7. Lwaki emirembe egyaliwo mu kiseera ky’obufuzi bwa Rooma gyali gya njawulo?
7 Mu ngeri emu oba endala, obufuzi bwa Rooma bwakifuula kyangu eri abayigirizwa ba Yesu okubuulira. Ng’ekyokulabirako, waaliwo emirembe mu kiseera ky’obufuzi bwa Rooma. Mu kiseera ekyo, obufuzi bwa Rooma bwamalawo obwegugungo bwonna mu matwale gaabwo. Kyo kituufu nti ebiseera ebimu waabangawo “entalo mu bifo ebitali bimu,” nga Yesu bwe yali agambye. (Mat. 24:6) Amagye ga Rooma gaazikiriza Yerusaalemi mu mwaka gwa 70 E.E., era gaalwana n’entalo endala entonotono okumpi n’ensalo z’obwakabaka obwo. Wadde kyali kityo, mu bitundu by’obwakabaka obwo ebisinga obungi mwalimu emirembe era abayigirizwa baali basobola okugenda mu bitundu ebitali bimu okubuulira. Emirembe egyo gyaliwo okumala emyaka nga 200. Ekitabo ekimu kigamba nti mu byafaayo byonna, tewabangawo kiseera kya mirembe kiwanvu kwenkana awo.
8. Emirembe egyaliwo mu kiseera ky’obufuzi bwa Rooma gyaganyula gitya Abakristaayo abaasooka?
8 Ng’ayogera ku mirembe egyaliwo mu kiseera ky’obufuzi bwa Rooma, omuwandiisi w’ebitabo eyaliwo mu kyasa eky’okusatu ayitibwa Origen yagamba nti: “Singa waaliwo obwakabaka bwa mirundi mingi mu kiseera ekyo kyandibadde kizibu obubaka obukwata ku Yesu okubuulirwa mu nsi yonna . . . okuva bwe kiri nti abasajja bandibadde bakakibwa okuyingira mu magye okulwanirira ensi zaabwe. . . . Ate era singa mu kiseera ekyo abantu baali mu ntalo, ddala kyandisobose enjigiriza za Yesu okubuna mu nsi yonna kyokka ng’ate zaali zikubiriza abantu okuba mu mirembe era nga zibagaana okuwoolera eggwanga?” Wadde ng’Abakristaayo baali bayigganyizibwa, baakozesa bulungi ekiseera ekyo eky’emirembe okubuulira amawulire amalungi.
EBY’ENTAMBULA
9, 10. Lwaki kyali kyangu eri Abakristaayo okubuulira mu bitundu ebitali bimu eby’obwakabaka bwa Rooma?
9 Enguudo Abaruumi ze baazimba zaayamba nnyo Abakristaayo nga bakola omulimu gw’okubuulira. Okusobola okufuga obulungi amatwale gaayo, Rooma yalina eggye ery’amaanyi ennyo. Okusobola okutambuza abasirikale baayo mu bwangu, Rooma yazimba enguudo ennungi. Bayinginiya ba Rooma baazimba enguudo ezitali zimu era kigambibwa nti zonna awamu zaali ziweza mayiro nga 50,000, era nga kumpi ziri mu bitundu byonna eby’obwakabaka bwa Rooma. Enguudo ezo zaayitanga mu bibira, mu malungu, ne mu bitundu ebirimu ensozi.
10 Ng’oggyeko okuba n’enguudo ennungi, Abaruumi era baalina n’amaato agaatambuzanga abantu. Abantu baasabaliranga ku migga oba ku nnyanja okutuuka ku myalo egitali gimu mu bwakabaka bwa Rooma. N’olwekyo, Abakristaayo baali basobola okutuuka mu bitundu by’obwakabaka bwa Rooma ebitali bimu. Kyali tekibeetaagisa kuba na biwandiiko, gamba nga pasipoota, okusobola okugenda mu nsi endala. Okugatta ku ekyo, ababbi tebaabanga bangi ku makubo kubanga baali bakimanyi nti ab’obuyinza mu Rooma bwe baakwatanga omubbi, baamubonerezanga nnyo. Ate era okuva bwe kiri nti amaato g’Abaruumi amalwanyi gaabanga mangi ku nnyanja, tekyabanga kyangu muntu atambulira ku nnyanja kulumbibwa bazigu. Wadde ng’ebiseera ebimu amaato omutume Pawulo mwe yabanga atambulira gaamenyekamenyeka, Bayibuli teraga nti obuzibu obwo bwava ku bazigu ababeera ku nnyanja. N’olwekyo, Abakristaayo tebaafunanga buzibu bwa maanyi bwe baabanga batambulira ku nnyanja oba ku nguudo mu kiseera ky’obufuzi bwa Rooma.
OLULIMI OLUYONAANI
11. Lwaki abayigirizwa ba Yesu baakozesa nnyo Oluyonaani?
11 Oluyonaani olwayogerwanga abantu aba bulijjo oluyitibwa Olukoyine, lwayamba Abakristaayo okuwuliziganya obulungi ekyo ne kibayamba okwongera okuba obumu. Oluvannyuma lwa Alekizanda okugaziya amatwale ge, Oluyonaani lwabuna mu bitundu bingi eby’ensi era abantu bangi baali balutegeera. Bwe kityo, abaweereza ba Katonda baali basobola bulungi okutuusa amawulire amalungi ku bantu aba buli ngeri. Okugatta ku ekyo, Abayudaaya abaali mu Misiri baali bavvuunula dda Ebyawandiikibwa eby’Olwebbulaniya mu Luyonaani ebiyitibwa Septuagint. Abantu bangi baali bamanyi enkyusa ya Septuagint, era abagoberezi ba Kristo mu kyasa ekyasooka baajulizanga ebyawandiikibwa okuva mu Septuagint. Abawandiisi ba Bayibuli nabo baakiraba nti kyali kyetaagisa okuwandiika ebitabo bya Bayibuli ebirala mu Luyonaani. Okuva bwe kiri nti Oluyonaani lwali lugagga mu bigambo, kyabanga kyangu okunnyonnyola ebintu eby’ebuziba ebiri mu Byawandiikibwa mu lulimi olwo.
12. (a) Codex kye ki, era lwaki yali nnyangu okukozesa okusinga emizingo? (b) Ddi Abakristaayo lwe baasinga okukozesa codex?
12 Abakristaayo baakozesanga ki okuyigiriza abantu Ebyawandiikibwa nga babuulira? Mu kusooka, baakozesanga mizingo. Kyokka, emizingo gyabanga minene era nga si myangu kukozesa na kutambula nagyo. Okusobola okuzuula ekyawandiikibwa, omuntu yalinanga okuzingulula omuzingo ate oluvannyuma n’addamu n’aguzinga. Enjiri ya Matayo yokka yali ejjuza omuzingo mulamba. Oluvannyuma Abakristaayo baatandika okukozesa codex, enkola y’ebitabo eyasooka. Okukola codex, omuntu yakwatanga empapula n’aziyisaamu wuzi n’akolamu ekitabo. Omuntu kyamwanguyiranga okuzuula ebyawandiikibwa ng’akozesa codex. Wadde nga tetumanyidde ddala ddi Abakristaayo lwe baatandika okukozesa codex, ekitabo ekimu kigamba nti: “Mu kyasa eky’okubiri, Abakristaayo baali bakozesa nnyo codex. N’olwekyo, bayinza okuba nga baatandika okugikozesa ng’omwaka gwa 100 tegunnatuuka.”
AMATEEKA GA ROOMA
13, 14. (a) Okuba nti Pawulo yali mutuuze wa Rooma kyamuganyula kitya? (b) Amateeka ga Rooma gaaganyula gatya Abakristaayo?
13 Abakristaayo mu kyasa ekyasooka baaganyulwa nnyo mu mateeka ga Rooma. Ng’ekyokulabirako, Pawulo yali mutuuze wa Rooma, era amateeka ga Rooma gaamuganyula nnyo ng’akola omulimu gw’okubuulira. Abasirikale Abaruumi bwe baakwata Pawulo mu Yerusaalemi era nga baagala okumukuba, Pawulo yabuuza omukulu w’abasirikale nti: “Mukkirizibwa mu mateeka okukuba Omuruumi nga tannasalirwa musango?” Ekyo kyali tekikkirizibwa. Pawulo bwe yakiraga nti yazaalibwa nga Muruumi, ‘abasajja abaali bagenda okumubuuza ebibuuzo ng’eno bwe bamukuba baamuleka, era omudduumizi w’amagye yatya nnyo bwe yategeera nti yali asibye Pawulo, ate nga Pawulo yali Muruumi.’
14 Okuba nti Pawulo yali mutuuze wa Rooma kyamuyamba nnyo ng’ali mu Firipi. (Bik. 16:35-40) Mu Efeso, omukulu w’ekibuga bwe yamala okukkakkanya ekibiina ky’abantu, yabalaga nti ekyo kye baali baagala okukola kyali kimenya amateeka ga Rooma. (Bik. 19:35-41) Pawulo bwe yali mu Kayisaaliya, yasinziira ku mateeka ga Rooma n’asaba okwewozaako mu maaso ga Kayisaali. (Bik. 25:8-12) N’olwekyo, amateeka ga Rooma gaasobozesa Abakristaayo okulwanirira “amawulire amalungi era n’okuganyweza okuyitira mu mateeka.”
ABAYUDAAYA BAALI MU BITUNDU BY’ENSI EBITALI BIMU
15. Mu kyasa ekyasooka, Abayudaaya baali babeera mu bitundu ki?
15 Okuba nti Abayudaaya baali babunye mu bitundu bingi eby’obwakabaka bwa Rooma nakyo kiyinza okuba nga kyayamba nnyo Abakristaayo okubunyisa amawulire amalungi. Ebyasa bingi emabega, Abayudaaya baali baatwalibwa mu buwambe mu Bwasuli ne mu Babulooni. Ekyasa eky’okutaano E.E.T. we kyatuukira, Abayudaaya baali basangibwa mu masaza 127 ag’omu bwakabaka bwa Buperusi. (Es. 9:30) Ekyasa ekyasooka we kyatuukira, Abayudaaya baali basangibwa mu bitundu by’obwakabaka bwa Rooma byonna, omwali Misiri n’ebitundu bya Afirika ow’Obukiikakkono ebirala, Buyonaani, Asiya omutono, ne Mesopotamiya. Kiteeberezebwa okuba nti ku bantu 60,000,000 abaali mu bwakabaka bwa Rooma, omuntu 1 ku buli bantu 14 yali Muyudaaya. Buli wamu Abayudaaya gye baagendanga, baagendanga mu maaso n’eddiini yaabwe.
16, 17. (a) Okuba nti Abayudaaya baali basangibwa mu bitundu bingi kyaganyula kitya abantu abataali Bayudaaya? (b) Nkola ki Abayudaaya gye baalina, abayigirizwa gye baakoppa?
16 Olw’okuba Abayudaaya baali basangibwa mu bitundu by’ensi bingi, kyayamba n’abantu bangi abataali Bayudaaya okumanya ebiri mu Byawandiikibwa eby’Olwebbulaniya. Baayiga nti Katonda ow’amazima ali omu yekka era nti abo abamusinza balina okutambulira ku mitindo gye egy’obutuukirivu. Era baayiga nti Ebyawandiikibwa eby’Olwebbulaniya byaluŋŋamizibwa Katonda era nti byalimu obunnabbi bungi obukwata ku Masiya. (Luk. 24:44) N’olwekyo, Abakristaayo bwe baabanga babuulira amawulire amalungi, Abayudaaya n’abo abataali Bayudaaya baabasanganga balina kye bamanyi ku Byawandiikibwa. Mu butuufu, ekyo kyasobozesa Pawulo okuyamba abo abaalina emitima emirungi okutegeera amazima. Emirundi mingi, omutume Pawulo yayingiranga mu makuŋŋaaniro g’Abayudaaya n’akubaganya nabo ebirowoozo ku Byawandiikibwa.
17 Abayudaaya baalina enkola gye baagobereranga mu kusinza kwabwe. Baateranga okukuŋŋaana awamu mu makuŋŋaaniro oba mu bibangirizi. Baayimbanga ennyimba, baasabanga, era baakubaganyanga ebirowoozo ku Byawandiikibwa. Ebintu ebyo bikolebwa ne mu kibiina Ekikristaayo leero.
YAKUWA ABAYAMBYE OKUKOLA OMULIMU OGW’OKUBUULIRA
18, 19. (a) Kiki ky’oyinza okwogera ku mbeera eyaliwo mu kyasa ekyasooka? (b) Ebyo bye tulabye mu kitundu kino bikutte bitya ku ngeri gy’otwalamu Yakuwa?
18 Kya lwatu nti embeera eyaliwo mu kyasa ekyasooka yasobozesa abayigirizwa ba Yesu okubuulira amawulire amalungi. Mu kiseera ky’obufuzi bwa Rooma, waaliwo emirembe, eby’entambula byali birungi, olulimi Oluyonaani lwali lutegeerwa abantu bangi, waaliwo amateeka ga Rooma agaali gagobererwa, era n’Abayudaaya baali basangibwa mu bitundu by’ensi bingi.
19 Ng’ebula emyaka nga 400 Yesu ajje ku nsi, omufirosoofo Omuyonaani ayitibwa Plato yagamba nti: ‘Kizibu nnyo okuzuula Omutonzi w’obutonde bwonna, era ne bwe kiba nti tumuzudde, tetusobola kubuulira bantu bonna bimukwatako.’ Kyokka Yesu yagamba nti: “Ebintu ebitasoboka eri abantu, bisoboka eri Katonda.” (Luk. 18:27) Omutonzi w’obutonde bwonna ayagala abantu bamuzuule era bamutegeere. Ate era Yesu yagamba abagoberezi be nti: “Mufuule abantu b’omu mawanga gonna abayigirizwa.” (Mat. 28:19) Mu butuufu, abagoberezi ba Yesu basobodde okukola omulimu ogwo olw’okuba Yakuwa Katonda abayambye. Ekitundu ekiddako, kijja kulaga engeri omulimu gw’okubuulira gye gukolebwamu mu kiseera kyaffe.


text:
Amawulire
Ebbula ly’amazzi
Ali Mivule
February 15th, 2013
Amazzi gafuuse otuzzi e jjinja. Ekidomola ky’amazzi mu kadde kano kya lukumi era ng’ebirabo by’emmere ebisinga bimaze okuggalwaawo. Ebbula lino livudde ku masanyalaze okuvaako ku kyuuma ekikulu ekikulu. Wabula aba water bagamba nti bakola kyonna ekisoboka okutaasa embeera
Lunaku lwa Kondomu
Ali Mivule
February 13th, 2013
Lunaku lwa bupiira bukali mpitawo mu nsi yonna. Yadde abamu babukozesa, abalala beekwasa ebintu bingi omuli n’eky’okuba nti bubasiiwa Ate abalala bagamba mbu tebanyumira kigwo nga babwambadde era nga kino kyekisinga okweralikiriz abali mu byobulamu. Akulira ekibiina ekigatta abasawo mu ggwanga Dr Magaret Mungherera wano […]
Babatutte entyagi
Ali Mivule
February 13th, 2013
Abasalamala ababadde basala emiti ku ttaka alya Kabaka batutte nabugi ssi mufungize. Bano emiti babadde bagisala ku ddwaliro lya Madala Health center e Mityana. Eddwaliro lino lyazimbibwa ssekabaka Muteesa nga lyakukola ku ba bigenge wabula nga gavumenti yalyezza nelifuuka elya bulijjo. Ababadde basala emiti bafubye […]
Ebikwekweto ku batembeeyi
Ali Mivule
February 12th, 2013
Aba Kampala capital city authority ng’eri wamu ne poliisi emenye obuyumba obwazimbibwa okumpi ne Arua Park. Obuyumba obumenyeddwa mubaddemu aba Mobile money, abatunda emmere nga n’abe bigaali tebabatalizza. Ekikwekweto ekibadde kikulembeddwaamu, aduumira poliisi mu Kampala n’emiriraano, James Ruhweza n’abakwasisa amateeka mu KCCA. Mu kiwekweto kino […]
Ebbugumu likendeeza emikisa gy’okuzibikira emisuwa egili mu binywa
rmuyimba
February 5th, 2013
Abakugu bakizudde nti omuntu bw’abeera mu kifo ekilimu ebbugumu kikendeeza emikisa gye egy’okuzibikira emisuwa egili mu binywa. Okunonyereza kuno kwakoleddwa ku bakyala emitwaalo 20 mu ggwanga lya America. Abakugu bakizudde nti kino kiyinza okuba nga kiva ku kirungo kya vitamin D ekisangibwa mu musana. Wabula […]
Uganda y’akulwanyisa omuze gw’okukecula abakyala mu mbugo
rmuyimba
February 5th, 2013
Uganda ebaze ku lutalo lw’okulwanyisa omuze gw’okukecula abakyala mu mbugo. Bino bizze ng’eggwanga lyeteekateeka okukuza olunaku oluvumirira ekikolwa kino olugenda okukwatibwa olunaku lw’enkya. Minister omubeezi akola ku byobuwangwa, Rukia Nakadama agamba nti abakyala abali mu bukadde 120 beebakeculwa buli mwaka ku lukalu lwa ssemazinga wa […]